De Fakkel was meer as drie dekades lank die amptelike mondstuk van die Nederduitse Gereformeerde Kerk in die Oranje-Vrystaat. Hierdie kerkblad het in 1877 as 'n maandblad begin en vanaf 1884 halfmaandeliks tot die einde van 1909 verskyn toe dit weer met De Kerkbode geamalgameer het. Hoewel die redaksie, en veral onder redakteurskap van di. C.S. Morgan, G. Radloff, P.A. Winter en J.J.T. Marquard, 'n opdraande stryd ten opsigte van gewone bydraes en veral intekenare moes voer, en daar selfs geleenthede was dat die redaksie uit protes bedank het, is tog daarin geslaag om die blad, behalwe vir die oorlogsperiode van Maart 1900 tot Maart 1903, staande te hou. Dit is duidelik dat die redaksie nie juis deur 'n lesende publiek gerig en geïnspireer is nie, maar aan die ander kant het die blad 'n onmisbare rol gespeel om alle amptelike kennisgewinge in verband met kerkaangeleenthede spoedig aan die gemeentes (waarvan daar in 1909 altesaam 49 was) en Ringe bekend te stel.


Engwierum (Wes-Fries: Ingwierrum) is 'n dorp in die Nederlandse provinsie Friesland. Die dorp lê 8 km oos van Dokkum en ressorteer onder die munisipaliteit Noardeast-Fryslân. Dit het sowat 420 inwoners (2004-sensus). 1954 – 901 1959 – 842 1964 – 771 1969 – 714 1974 – 640 2004 – 420 Die kerk uit 1746 is teen 'n ou Middeleeuse kerktoring uit die 13de eeu gebou, 'n oorblyfsel van die ou kerk, wat omstreeks 1725 afgebreek is. Binnekant van die kerk Preekstoel Orrel Euphonia – musiekgroep Sokkervereniging Oostergo saam met die dorp Ee. Wikimedia Commons het meer media in die kategorie Engwierum. Hierdie artikel is ’n saadjie. Voel vry om Wikipedia te help deur dit uit te brei.


Die Citroën C1 is 'n stadsmotor wat deur die Franse vervaardiger Citroën vervaardig word sedert Junie 2005. Die C1 is ontwikkel as deel van die B-Zero projek deur PSA Peugeot Citroën in 'n gesamentlike onderneming met Toyota. Die Peugeot 107 is identies aan die C1 behalwe vir die voorste buffer en die voor- en agterligte, terwyl die Toyota Aygo effens meer gedifferensieer is maar nog steeds baie dieselfde lyk. Al die modelle word by die nuwe fasiliteit van die gesamentlike onderneming TPCA (Toyota Peugeot Citroën Automobile) in die stad van Kolín in die Tsjeggiese Republiek gebou. Die projek is by die Geneefse Motorskou bekendgestel in 2005. Die motors is viersitplek, driedeur- of vyfdeur- luikrugmotors wat almal 3,40 meter lank is. Die bakwerk is deur Donato Coco ontwerp. Wikimedia Commons het meer media in die kategorie Citroën C1.


Ds. Christoffel Albertyn (Christie) Neethling (Stellenbosch, 3 April 1871 – Bronkhorstspruit (vermoedelik), 26 Augustus 1926) was ’n predikant in drie gemeentes van die Nederduitse Gereformeerde Kerk. Christie Neethling is gebore in Stellenbosch se ou pastorie, waar sy vader, ds. J.H. Neethling, predikant was. Sy moeder was Maria Murray, oudste suster van ds. Andrew Murray. Hy was die tiende kind van sy ouers. Twee van sy ouer broers het ook predikant geword, Hendrik, in Lydenburg, Transvaal, en die onvergeetlike Willie wat begrawe lê te Mochudi, waar hy gearbei het onder die Bakhatla. Christie Neethling het sy skoolopleiding op Stellenbosch geniet; sy B.A. het hy met lof behaal aan die ou Victoria-kollege en daarna sy predikantseksamen met die hoogste onderskeiding. Terwyl hy in die Kweekskool was, is dit hom toegestaan om saam te gaan met sy oudste broer, ds. Hendrik Neethling, wat deur die Transvaalse Sinode opdrag gekry het om die uitgeweke lidmate van ons kerk in Humpata, Portugees-Wes-Afrika, te besoek en bearbei.


Willowmoore-park is 'n veeldoelige stadion in Benoni, Suid-Afrika. Die stadion word meestal vir krieketwedstryde gebruik. Dit is in 1924 geopen en kan 20 000 toeskouers huisves. Die IT-maatskappy Sahara borg die stadion. Vir die rede staan dit as die Sahara Willowmoore-park bekend. Tydens die Krieketwêreldbeker 2003 is twee wedstryde hier beklink. Bangladesj het die loot gewen en verkies om veldwerk te doen. Slegs 8.1 boulbeurte van Bangladesj se kolfbeurt is gespeel voordat reën ingesak het. Nieu-Seeland het die loot gewen en verkies om veldwerk te doen. Lys van stadions in Suid-Afrika "Willowmoore Park" (in Engels). ESPNcricinfo. Geargiveer vanaf die oorspronklike op 4 Oktober 2019. Besoek op 20 Februarie 2019.


Dr. Johannes Petrus van Heerden (distrik Cradock, 11 Maart 1861 – Kaapstad, 16 Junie 1939) was tussen 1885 en 1935 predikant in vier gemeentes van die Nederduitse Gereformeerde Kerk waarvan die laaste sowat 36 jaar in die Groote Kerk, Kaapstad. Hy was sir De Villiers Graaff se grootvader. Van Heerden was ’n seun van die gemeente Cradock. Hy is gebore op dié distrik op die boereplaas Baviaanskloof en ontvang sy eerste onderwys aan die skool op Cradock wat destyds onder bekwame leiding gestaan het van die heer Wilson. Daarna word hy na Stellenbosch gestuur waar hy die matrikulasie-eksamen in 1878 aflê en saam met P.A. Molteno eerste in die Kaapkolonie staan. Twee jaar later, in Julie 1880, slaag hy die B.A.eksamen met honneurs, tweede op die lys net onder Molteno. In 1881 word hy ingeskryf as student aan die Stellenbosse Seminarie. Nadat Van Heerden in 1884 as proponent toegelaat is, word hy gevra om as hulpprediker van die gemeente Kaapstad, met spesiale werkkring Hanoverstraatkerk, te gaan werk. Hier bly hy tot Mei 1885. Kort ná sy vertrek tree hy in die huwelik met mej.


Ds. James Murray (Jimmy) Louw (Murraysburg, 18 Januarie 1869 – Boksburg, 21 November 1939) was ’n predikant in die Nederduitse Gereformeerde Kerk. Louw was een van die 10 kinders van ds. Andries Louw, eerste predikant van die NG gemeente Fauresmith en sy vrou, Jemima Murray, dogter van ds. Andrew Murray die oue. Onder sy broers was ds. A.A. Louw, stigter van die Masjonalandse Sending, ds. Abraham Louw van Stellenbosch en dr. Charlie Louw, 'n vooraanstaande sakeman. Deur sy ma se kant van die familie was ds. Louw verwant aan heelparty van die bekende predikant van die tweede helfte van die 19de en eerste helfte van die 20ste eeu. Vyf van sy Murray-ooms, die seuns van ds. Andrew Murray die oue, was predikant: John, 15 September 1826 - 27 Desember 1882. Andrew, 9 Mei 1828 - 18 Januarie 1917. William, 29 Oktober 1829 - 16 Junie 1899. Charles, 26 Februarie 1833 - 31 Oktober 1904. George, 7 Augustus 1845 - 18 Mei 1921. Van sy tantes aan moederskant het nog drie, buiten hul moeder, met ’n predikant getrou: Maria (1831–1912) met ds.


Eersterust is 'n voorstad van Pretoria in Gauteng, Suid-Afrika. Dit is 'n ontwikkelde gebied en lê aan die westekant van Mamelodi. "Hoofplek Eersterust". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


’n Sumerogram is ’n Sumeriese wigskrifteken wat in ander tale buiten Sumeries gebruik is. Die Sumeriërs, wat eerste wigskrif gebruik het, het woordstamme met woordtekens geskryf en die grammatikale uitgange en voorvoegsels met lettergreeptekens. Ander wigskriftale soos Akkadies, Elamities, Horeties, Urarties en Hetities het die Sumeriërs se skrif oorgeneem, maar oorwegend ook die woordstamme met lettergreeptekens geskryf. Vir algemene woorde is die stamme egter met dieselfde woordtekens as in Sumeries geskryf. So ’n teken moes dan natuurlik in dié spesifieke, nie-Sumeriese taal uitgespreek word. Sulke woorde word dikwels in hoofletters geskryf. Die meeste Sumerogramme is in Akkadies gebruik, maar ook in Hetities is baie van dié woordsoorte aangetref. In ander tale was Sumerogramme minder gebruiklik. In moderne taalkunde kan Sumerogramme as "onsuiwer" beskou word omdat dit funksies vervul wat uit ’n ander taal oorgeneem is. ’n Voorbeeld is die teken LÚ, oorspronklik die afbeelding van ’n mens, wat in Sumeries "mens" of "persoon" beteken het, met die vermoedelike uitspraak /lu/. Dieselfde teken is toe ook in Akkadies gebruik, waarin dit awīlum uitgespreek is: die Akkadiese woord vir "mens".


Equestria is 'n voorstad in die ooste van Pretoria, Suid-Afrika. "Subplek Equestria". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Rooihuiskraal is 'n groot residensiële voorstad in Centurion, suidwes van Pretoria, Gauteng. Som van die subplekke Rooihuiskraal en Rooihuiskraal-Noord Sensus 2011. Gereformeerde kerk Rooihuiskraal Hierdie artikel is ’n saadjie. Voel vry om Wikipedia te help deur dit uit te brei.


Die Duitse deelname aan die Amerikaanse Onafhanklikheidsoorlog tussen 1775 en 1783 het oor die hele duur van die konflik gestrek en is deur 'n verskeidenheid politieke en ekonomiese belange bepaal. Die meerderheid persone van Duitse herkoms was gereelde soldate wat aktief aan die kant van die Britse leër by die oorlogshandelinge betrokke was nadat hulle deur hul heersers aan die Britte uitgehuur is. Na hierdie Duitse soldate is deur die Amerikaners algemeen as "Hesse" (Hessians) verwys aangesien die Landgraafskap van Hesse-Kassel die meeste soldate na Noord-Amerika gestuur het. 'n Kleiner deel het in die geledere van die Amerikaanse kontinentale leër vir die onafhanklikheid van die Britse kroon geveg. Die stryders van Duitse herkoms in George Washington se leër was grotendeels setlaars en Amerikaanse patriotte. Sommige van hulle het regstreeks vanuit hulle Duitse state na Noord-Amerika vertrek om die Amerikaanse rebellie teen die Britse kroon te ondersteun. Die bekendste militaris onder hulle was die Pruis Friedrich Wilhelm von Steuben wat die kontinentale leër as inspekteur-generaal met sukses geherorganiseer het. Gedurende die Amerikaanse Onafhanklikheidsoorlog was die huidige Duitsland nog in 'n groot verskeidenheid onafhanklike klein state verdeel wat binne die politieke raamwerk van die Heilige Romeinse Ryk in 'n losse unie verenig was.


Die Ford Sierra was 'n groot gesinsmotor wat van 1982 tot 1994 deur Ford van Europa gebou is. Dit is ontwerp deur Uwe Bahnsen, Robert Lutz en Patrick le Quément. Die kodenaam tydens sy ontwikkeling was "Projek Toni" Die Ford Sierra is op 22 September 1982 onthul op die Britse Internasionale Motorskou aangebied by die NUK in Birmingham. Verkope het op 15 Oktober 1982 begin, met die vervanging van die Ford Cortina. Sy aërodinamiese stilering was sy tyd ver vooruit, en baie konserwatiewe kopers (insluitend maatskappymotorbestuurders) was nie juis gediend met die Ford Cortina se plaasvervanger nie. Dit is hoofsaaklik vervaardig in Duitsland, België en die Verenigde Koninkryk, alhoewel Sierras ook gemonteer is in Argentinië, Ierland, Nieu-Seeland, Suid-Afrika en Venezuela. "Ford Sierra" (in Engels). Geargiveer vanaf die oorspronklike op 25 September 2015. Besoek op 8 Augustus 2014. "argiefkopie". Geargiveer vanaf die oorspronklike op 25 September 2015. Besoek op 11 Maart 2015. Hierdie artikel is ’n saadjie. Voel vry om Wikipedia te help deur dit uit te brei.


Fredericton is die hoofstad van die provinsie Nieu-Brunswyk in Kanada. Die administratiewe setel van York County is ook hier. Die stad is geleë op die oewers van die Saint Johnrivier. Die stad is ongeveer 106 km vanaf Saint John wat by die monding van die gelyknamige rivier geleë is. Fredericton is in 1785 gestig deur die United Empire Loyalists, het in 1785 hoofstad status gekry en in 1848 het dit stadstatus verkry. Die Universiteit van Nieu-Brunswyk is ook hier gevestig en hulle Fakulteit Bosbou is welbekend. Daar is verskeie saagmeulens in die omgewing en fabrieke wat hout produkte verskaf. Collier's Encyclopedia, Crowell-Collier Educational Corporation, Volume 10, Bladsy 354. Hierdie artikel is ’n saadjie. Voel vry om Wikipedia te help deur dit uit te brei.


Sans Souci is 'n klein nedersetting aan die Tugelarivier in KwaZulu-Natal, Suid-Afrika, noordoos van Durban. Lys van dorpe in Suid-Afrika "Hoofplek Sans Souci". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Spanspek is die oranje kleur aan die binnekant van 'n spanspek. Deur die vermenging van geel, rooi en wit kan spanspekkleur geproduseer word. Die eerste opgetekende gebruik van spanspek as 'n kleurnaam in Engels was in 1892. Crayola formuleer 'n kleurproduk sedert 1949. Volgens verskeie kleurskemas word spanspek as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Bewer is 'n bruin kleur. Volgens verskeie kleurskemas word bewer as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Bloemheuwel is ’n gemeente van die Nederduitse Gereformeerde Kerk in die Vrystaatse hoofstad, Bloemfontein. Bloemheuwel is op 1 Augustus 1947 van die gemeente Bloemfontein-Noord met 'n belydende ledetal van net oor die 700 afgestig. By hierdie geleentheid is 14 ouderlinge en 14 diakens vir die gemeente gekies. Op Sondag 24 Augustus 1947 is die eerste kerkraad van Bloemheuwel in die Nywerheidskoolsaal op Tempe, net buite die stad, bevestig waar die gemeente toe met afsonderlike dienste begin het en op 25 Augustus 1947 het die kerkraad van die nuwe gemeente sy eerste gewone en gekombineerde vergadering gehou. By hierdie geleentheid is besluit dat behalwe een erediens elke Sondagoggend, ook in die stad twee eredienste, wat op 15 September 1947 (DV) sou begin, elke Sondag in die Clarendonsaal, 'n kleiner saal van die stadsaal, gehou sal word solank die gemeente nie 'n kerkgebou het nie. In 1952 skryf die gemeente se medewerker in Ons gemeentelike feesalbum: “Die kerkraad is die stadsraad van Bloemfontein dankbaar vir die billike wyse waarop hulle die gemeente in hierdie moeilike tyd met 'n saal gehelp het.


Die Toyota Auris is 'n kompakte luikrug afgelei van die Toyota Corolla. Dit is in 2006 bekendgestel en die eerste geslag het die E150 platform met die Corolla gedeel, 'n kompakte vyfdeur-luikrug en stasiewa maak gebruik van die E180 platform vir die jongste geslag. Die naam "Auris" is gebaseer op die Latynse woord vir "goud", Aurum. Toyota het die Auris in Europa geposisioneer as 'n vervanging van die Corolla-luikrug, terwyl die knoprugsedan voortgegaan het met die Corolla-naamplaat. Dit word nie in Noord-Amerika verkoop nie, omrede die groter Toyota Matrix tot in 2014 daar bemark is. Die meer luukse Auris se naam is die Toyota Blade in Japan, slegs vir die eerste geslag. Die Auris volg die Toyota Allex en die Corolla RunX in Japan op. Toyota Australië en Toyota Nieu-Seeland het voorstelle van Toyota Japan teengestaan om die nuwe Europese Auris-naam te gebruik vir hul Corolla. Japannese modelle is sedert 2006 verkoop by "Netz" handelaars, terwyl die Europese modelle in 2007 vrygestel is. "Takaoka-aanleg" (in Engels). Toyota Motorkorporasie. 2012.


In plantkunde beteken immergroen ’n plant wat sy blare dwarsdeur die jaar behou, in teenstelling met bladwisselende plante, wat hul blare in die winter of droë seisoen verloor. Daar is talle soorte immergroen plante – bome en struike. Daar is baie plante wat dwarsdeur die jaar hulle blare behou en groen bly, soos die sipres, denneboom, olyfboom, lemoenboom en koejawelboom. As mens hulle egter noukeurig dophou. merk jy dat sommige van hulle maar voortdurend besig is om ou blare te verloor en weer nuwe blare te vorm, terwyl ander, soos die koejawelboom, weer in die vroeë lente hul ou blare verloor, maar terselfdertyd ook weer nuwe blare vorm. Die blare van hierdie plante moet in staat wees om die koue die hoof te bied. Dit doen hulle deur die verandering van stysel, wat in die stingel en blare opgeberg is, in suiker. Hierdeur word die blare se vermoë om koue te verduur aansienlik verhoog. Ons vind dus by hierdie plante dat hulle blare in die winter baie suiker bevat. (Ook die mens eet in die winter voedsel wat baie koolhidrate bevat, soos aartappels, brood en lekkers.


Port Huron is 'n stad aan die St. Clairrivier waar dit in die Huronmeer vloei in die deelstaat van Michigan. Die stad is 92km noordoos van Detroit. Die administratiewe setel van St. Clair County is in die stad. Die stad is met Sarnia, Ontario met die Internasionale Treintonnel en die Blue Water International Bridge verbind. Die nedersetting het dorpstatus in 1849 verkry en stadstatus in 1857. Die bevolking was 29 684 in 2012. Collier's Encyclopedia, Crowell-Collier Educational Corporation, Volume 19, Bladsy 265. Hierdie artikel is ’n saadjie. Voel vry om Wikipedia te help deur dit uit te brei.


Die 2014 Formule Een Chinese Grand Prix is op 20 April 2014 op die Shanghai Internasionale Renbaan in China gehou. Dit was die vierde wedren van die kampioenskapseisoen en is deur Lewis Hamilton in sy Mercedes gewen.


Die Gereformeerde kerk Ladybrand is die oudste gemeente in die GKSA se Klassis Oos-Vrystaat. Einde 2015 was dit met 72 belydende en 10 dooplidmate ook die tweede kleinste in die klassis. 'n Jaar vantevore was die getalle onderskeidelik 74 en nege. Aanvanklik was Ladybrand ’n wyk van die eerste Gereformeerde kerk in die Vrystaat, Reddersburg. Op 20 Desember 1872 het Ladybrand van die moedergemeente afgestig. Aan die begin is dienste in ’n kleiner kerkgebou gehou, maar dit was bouvallig en een gewel het gedreig om in te tuimel. Die gemeente het toe besluit om ’n nuwe kerkgebou op te rig en daarvoor het hulle £100 van die Vrystaatse Volksraad ontvang. Die totale koste van die oprigting van die nuwe kerk was £864,11 en dis op 13 Julie 1883 in gebruik geneem. Eers in 1890 is ’n houtvloer en banke ingesit. In 1895 is ’n konsistorie aangebou. Mettertyd het dié kerkgebou bouvallig geraak en aandag gekort. In ’n stadium is die dak herstel, maar in 1971 is dit deur ’n nuwe kerkgebou vervang.


Chromosome (van die Griekse χρῶμα chrōma, "kleur" en σῶμα sōma‚ "liggaam", dus letterlik "kleurliggaam") is makromolekulêre samestellings wat gene en dus ook erflike inligting bevat. Hulle bestaan uit DNS, wat saam met baie proteïene bekend as histone en verskeie ander makromolekules verpak is. Twee suster-chromatiede (halwe chromosome) is by die sentromeer aan mekaar geheg. Hierdie DNS, proteïene en makromolekules word saam chromatien genoem, en chromatien is weer saam met ander makromolekules verpak in ’n struktuur bekend as ’n nukleosoom. Chromosome kom voor in die selkerns van eukariote (lewende wesens met selkerns), waartoe alle diere, plante en swamme behoort. Prokariote (lewende wesens sonder selkerns) soos bakterieë en Archaea het geen chromosome in die ware sin nie, maar een of meer meestal ringvormige DNS-molekules wat soms bakteriële chromosome genoem word. Feitlik alle DNS van eukariote lê in die chromatien. ’n Klein deeltjie lê in die mitochondria en by plante in die chloroplaste. Hier is die DNS ook ringvormig, nes by bakteriële chromosome.


Hackney Central is die sentrale en naamgewende stadsbuurt van die London Borough of Hackney, 'n administratiewe distrik van Groter Londen, Engeland. Dit behels die gebied rondom en noord van Mare Street en is sowat 6,4 km of vier myl noordoos van Charing Cross geleë. Dit is daarnaas ook die naam van een van die kiesafdelings vir die distriksraad van Hackney (Hackney Council). Hackney Central dek die gebied wat oorspronklik as Hackney Village bekendgestaan het - 'n plek wat sy bloeitydperk vanaf die Tudor-regeringstyd beleef het toe leidende howelinge hul woonhuise hier laat oprig het. Ook koning Hendrik VII van Engeland het in Hackney 'n paleis vir homself laat bou wat egter nie bewaar gebly het. Nog tot in die laat Georgiaanse tydperk was Hackney 'n gewilde woonplek vir Londenaars. Eers vanaf dié tyd het die gebied gaandeweg sy rustige en landelike karakter kwytgeraak en is dit digter bebou. Gedurende die Victoriaanse tydperk is Londense spoorweg- en tremlyne tot by Hackney uitgebrei en het talle fabrieke in die buurt ontstaan. Al is daar min noemenswaardige argitektoniese besienswaardighede in Hackney Central, is dit een van die gunstelingbuurte vir jong kreatiewes in Londen.


Bay City is 'n stad in die deelstaat Texas en geleë aan die oewer van die Coloradorivier. Die administratiewe setel van Matagorda County is hier geleë. Die stad is ongeveer 34km suidwes vanaf Houston en is omring met olievelde. Dit het in 1902 dorpstatus verkry. Die bevolking was 17 509 in 2013. Collier's Encyclopedia, Crowell-Collier Educational Corporation, Volume 3, Bladsy 725. Hierdie artikel is ’n saadjie. Voel vry om Wikipedia te help deur dit uit te brei.


Die Río Ucayali (Spaans: [ˈri.o ukaˈʝali]) is die tweede grootste sytak van die Amasonerivier in Suid-Amerika. Dit is saam met die Río Marañón een van twee bronriviere van die Amasonerivier. Die rivier, met 'n lengte van 1 460 km, is die tweede langste rivier, wat uitsluitlik deur Peru vloei. Die Río Ucayali vloei deur hooggebergte, half-woestyn valleie, asook subtropiese en tropiese reënwoud. Die Río Ucayali ontstaan deur die saamvloei van die Río Tambo en die Río Urubamba in die Peruaanse Andes, sowat 110 km noordwes van die Titicacameer. Aansluitend vloei die rivier oos van die Andes in noordelike rigting parallel tot die grens van Brasilië. Naby die ewenaar net wes vanaf die grens tot Brasilië vloei die rivier met die uit oostelike rigting komende Río Marañón saam en die hoofloop van die Amasonerivier ontstaan, vanaf hier ook Rio Solimões genoem. Die grootste sytakke (stroomaf): Cohenga (regs) Sheshea (regs) Pachitea (links) Tamaya (regs) Aguaytia (links) Pisqui (links) Cushabatay (links) Guanache (regs) Tapiche (regs) Pacaya (links) Wikimedia Commons het meer media in die kategorie Río Ucayali.


Buyisonto (voorheen bekend as Arthurstone) is 'n dorp in Bosbokrand Plaaslike Munisipaliteit, Ehlanzeni-distriksmunisipaliteit in die Mpumalangaprovinsie van Suid-Afrika. Lys van dorpe in Suid-Afrika Hoofplek Buyisonto Census 2011


Spesievorming of soortvorming is die ontstaan van nuwe biologiese spesies (of soorte) uit bestaande spesies. Dit is een van die belangrikste ondersoekgebiede in evolusiebiologie. Charles Darwin het spesievorming in die 1850's ondersoek en die titel van sy belangrikste werk is Die oorsprong van spesies. Omstreeks 1900 het die bestudering van spesievorming minder belangrik geword omdat die ontdekkings van Gregor Mendel die aandag gevestig het op die manier waarop verskille tussen individue via die gene aan die nageslag deurgegee word. Sedert die eeuwisseling het spesievorming weer ’n belangrike belangstellingsveld geword. Daar is vier maniere waarop spesies kan ontstaan waarby geografie ’n groot rol speel: Allopatries Peripatries Parapatries Simpatries Spesievorming kan ook kunsmatig geskied deur kruisteling van diere en plante of deur laboratoriumproefnemings. Baie nuwe spesies het al so ontstaan. Dit gebeur as daar ’n duidelike gebiedskeiding is tussen die dogter- en die ouerspesies. Dit kan veroorsaak word deur geologiese verskynsels of migrasie. Die skeiding bring mee dat die dogterbevolking op die lang duur tot ’n aparte spesie ontwikkel. Die nuwe spesie ontstaan dus in ’n ander gebied ("patris").


Die Gereformeerde kerk Bellville-Oos is die grootste gemeente in die GKSA se Klassis Boland, wat die hele provinsie Wes-Kaap beslaan. Die gemeente het in 2015 822 belydende en 216 dooplidmate gehad, meer as ’n vyfde van dié klassis met sy 20 gemeentes se sieletal. 'n Jaar later was dit onderskeidelik 847 en 223. Met afstigting van die Gereformeerde kerk Bellville op 16 April 1972 het Bellville-Oos ’n sieletal van 409 gehad, vergeleke met die huidige 1 038. Die moedergemeente Bellville sluit onder meer die stadsgebiede Bellville, Parow, Goodwood en Monte Vista in, terwyl Bellville-Oos se grense stadsgebiede soos Bloubergstrand, Bothasig, Brackenfell, Durbanville, Kraaifontein, Kuilsrivier, Melkbosstrand, Milnerton en Table View insluit. Onder ds. N.P. Heystek en die voorsitter van die boukommissie, Henk Broers, se leiding, en danksy vele verkope van koeksisters en melkterte deur die vrouelidmate, kon die gemeente ’n kerkgebou oprig wat op Saterdag 19 Julie 1975 in gebruik geneem is. Dr. P.W. Bingle, leraar van die Gereformeerde kerk Kaapstad van 1973 tot 2006, het die inwydingsdiens na aanleiding van Numeri 6:24-26 gehou nadat die gemeente die kerk binnegegaan het met die sing van Psalm 84:1 en 2


Ds. Leonardus Terwoldt (ook Terwolt, Terwold of Terwalt) (Longenhouw, Friesland, 1664 – Nederland, datum onbekend) was die tiende predikant wat in diens van die Nederduitse Gereformeerde Kerk in Suid-Afrika bevestig is. Terwoldt is in Friesland gebore waar sy vader predikant was. ’n Broer van hom was predikant in Ytens. Hy is op 25 Augustus 1682 as student in Groningen ingeskryf en van 1689 tot 1693 was hy predikant aan die Kaap. Veel is nie van hom bekend nie. Hy het die Kaap verlaat en op 9 November 1693 in Batavia aangekom en daar verslag gedoen van die toestand van die Kerk aan die Kaap. In Desember van dieselfde jaar is hy na Holland terug en daarna is, wat die beskikbare bronne betref, nie weer van hom gehoor nie. Joan van Arckel (ook Johannes), 1665–1666 Johannes de Vooght, 26 Februarie – 23 November 1666 Petrus Wachtendorp, November 1666 – Februarie 1667 Adriaan de Vooght, 1667–1674 Rudolphus Meerlandt, 1674–1675 Petrus Hulsenaar, 1675–1677 Johan Frederick Stumphius, Mei 1678 Johannes Overney, 1678–1687 Johannes van Andel, 1687–1689 Pierre Simond, 1688–1702 Leonardus Terwoldt, 1689–1693 Hercules van Loon, 1695–1697 Petrus Kalden, 1697–1707 (af) Engelbrecht, prof. dr.


Mohamed Enver Surty (gebore 15 Augustus 1953) is 'n Suid-Afrikaanse politikus. Hy was van 2009 tot 2019 die Adjunkminister van Basiese Onderwys in die kabinet van president Jacob Zuma. Hy is 'n lid van die African National Congress. Surty is 'n gekwalifiseerde prokureur en het as adjunkminister van onderwys vanaf April 2004 tot September 2008 gedien. Vanaf September 2008 tot 2009 was hy die Minister van Justisie en Grondwetlike Ontwikkeling. "Enver Surty". People's Assembly. Besoek op 2018-01-24. "DOJCD - CV Minister" (in Engels). Department of Justice and Constitutional Development. Geargiveer vanaf die oorspronklike op 18 Oktober 2008. Besoek op 11 Oktober 2008.


Ds. Engelbertus Franciscus le Boucq (Tubeke, Brabant, België, 1675 – Batavia, Julie 1745) was die 14de predikant wat bevestig is vir diens in die Nederduitse Gereformeerde Kerk in Suid-Afrika en die mees omstrede van die vroeë Kaapse leraars. Buiten predikant was hy ook die skrywer van godsdienstige boeke en polemiese geskrifte. Le Boucq was 'n Bernardynse monnik voor hy sy Roomse geloof vir die Protestantse verruil en hom aangemeld het by die Nederduitse Gereformeerde Kerk van Holland vir diens in Nederlands-Oos-Indië. Ná 'n driejarige dienstyd van 1703 tot 1706 is hy op sy eie versoek na die Kaap die Goeie Hoop verplaas, waar hy aangekom het op 30 Maart 1707. Met sy strydlustige, prikkelbare en impulsiewe geaardheid het hy op onverantwoordelike wyse in die stryd tussen die ondersteuners van Willem Adriaan van der Stel enersyds en die vryburgers aan die Kaap andersyds betrokke geraak. Eindelik het sy laakbare optrede daartoe gelei dat die Politieke Raad hom en sy gesin op 13 September 1708 na Batavia laat deporteer het, waar hy later in die amp herstel is en 19 jaar lank predikant van die Portugese Protestantse gemeente was.


Die Grootkloofdam verskaf water aan De Doorns. Die dam is ongeveer 22 km vanaf Prince Alfred Hamlet in die Kaapse Wynlande geleë. Dit is in 1999 voltooi en word deur die Olifantsrivier gevoed. Die dam het 'n kapasiteit van 1400 kubieke meter en 'n oppervlakte van 12 hektaar. Die damwal is 28 meter hoog. Lys van grootste damme in Suid-Afrika


Jan Jonker Afrikaner (Bethanie, Suidwes-Afrika, omstreeks 1820 – Tsaobis, Duits-Suidwes-Afrika, 10 Augustus 1889) was die sesde en laaste kaptein van die Oorlam-Afrikaner-stam in Suidwes-Afrika. Eers Hendrina Afrikaner het tussen 2004 en 2011 as Oorlamkaptein gedien. Hy was die seun of broerskind van kaptein Jonker Afrikaner. Wikimedia Commons het meer media in die kategorie Jan Jonker Afrikaner. Hierdie artikel is ’n saadjie. Voel vry om Wikipedia te help deur dit uit te brei.


Die Eta Aquariïdes is ’n meteoorreën wat met Halley se Komeet verbind word. Dit is elke jaar van omstreeks 21 April tot 20 Mei te sien, met sy hoogtepunt op 6 Mei. Anders as die meeste ander jaarlikse reëns is daar nie ’n skerp toename nie, maar eerder ’n redelike tempo wat oor ’n week strek, rondom sy hoogtepunt. Die meteoroïdes wat verantwoordelik is vir die Eta Aquariïdes het honderde jare gelede van Halley se Komeet afgeskei. Die komeet se huidige wentelbaan is te ver van die Aarde af om ’n bron van meteore te wees. In die Suidelike Halfrond is die Eta Aquariïdes waarskynlik die beste sterrereën. In die Noordelike Halfrond is dit nie so skouspelagtig soos die Leonides nie. Die reën kry sy naam van die sterrebeeld Waterdraer (Aquarius) omdat sy oënskynlike uitstralingspunt naby een van die sterrebeeld se helderste sterre, Eta Aquarii, is. Die hoogtepunt is sowat een meteoor per minuut, maar in die noorde is dit heelwat minder weens die lae ligging van die uitstralingspunt. Die beste tyd om dit te sien is, nes by ander reëns, in die vroeë oggendure.


Die April-Lyrides (LYR) is ’n meteoorreën wat elke jaar van 16–26 April duur. Die uitstralingspunt is in die sterrebeeld Lier – naby sy helderste ster, Alpha Lyrae (Vega). Dit bereik gewoonlik op 22 April sy hoogtepunt. Die bron van die reën is stofdeeltjies afkomstig van die langperiodekomeet C/1861 G1 (Thatcher). Die April-Lyrides is die aktiefste jaarlikse reën wat deur ’n langperiodekomeet veroorsaak word omdat C/1861 G1 ’n relatief kort wentelbaan het (415 jaar teenoor tot 10 000 jaar). Die Lyrides word al die afgelope 2 600 jaar waargeneem. Die reën se hoogtepunt is gewoonlik omstreeks 22 April en die oggend van die 23ste, wanneer tussen 5 en 20 meteore gesien kan word. Die meteore het ’n skynbare magnitude van omtrent 2. Boliede (helder, ontploffende meteore) kan egter voorkom en ’n rookbaan agterlaat wat ’n paar minute duur. Soms is die Lyrides intenser, wanneer die planete die komeet se stof in die Aarde se wentelbaar instuur – dit gebeur sowat elke 60 jaar. In 1982 het amateursterrekundiges 90 meteore per uur getel, en dieselfde het in 1922 gebeur.


Lowepro is 'n vervaardiger van en handelsmerk vir sakke waarin kameras, skootrekenaars, fotografiese toebehore en ander draagbare verbruikerselektronika gebêre kan word. Die onderneming het sy hoofkwartier in Petaluma, Kalifornië en maak deel uit van DayMen Canada Acquisition ULC, 'n onderneming wat deur die privaat maatskappy Brockway Moran & Partners besit word. Die onderneming het reeds in die 1960's bekendheid verwerf met 'n reeks innovasies op die gebied van toebehore vir voetslaners, amateur- en professionele fotograwe, soos die eerste rugsak met binneraam vir voetslaners in 1967 en die eerste sagte kamerasakkie in 1968. Lowepro het tans filiale in Australië, Duitsland, Frankryk, Kanada, Switserland en die Verenigde Koninkryk. Amptelike webtuiste


Eric Marlon Bishop (gebore op 13 Desember 1967), professioneel bekend as Jamie Foxx, is ’n Amerikaanse akteur, sanger en komediant. Foxx het ’n Oscar, Bafta en Golden Globe vir beste akteur gewen vir die biografiese prent Ray (2004). In dieselfde jaar is hy benoem vir ’n Oscar vir beste manlike byspeler vir sy spel in die aksiefliek Collateral. Ander noemenswaardige rolle sluit in die titelrol in Django Unchained (2012), die superskurk Electro in The Amazing Spider-Man 2 (2014) en William Stacks in die 2014-weergawe van Annie. Hy was ook in die televisie-komedieprogram In Living Color (1990-1994) en sy eie TV-program, die sitkom The Jamie Foxx Show (1996-2001), waarin hy Jamie King jr. speel. Foxx is ook ’n bekroonde musikant, met ’n Grammy agter sy naam en vier albums wat hoog op die US Billboard 200 was: Unpredictable (2005), wat boaan was, Intuition (2008), Best Night of My Life (2010) en Hollywood: A Story of a Dozen Roses (2015).


Die Angolese Oorlog vir Onafhanklikheid (1961–1974) het begin met opstande teen die gedwonge arbeid op katoenplase, en ontaard in 'n stryd waar drie nasionalistiese bewegings en een seperatistegroep vir beheer oor Portugal se "Oorsese Provinsie van Angola" geveg het. Die oorlog is beëindig toe 'n linksgesinde militêre staatsgreep in April 1974 Portugal se Estado Novo-regime omver gewerp het. Die nuwe militêre bewind het onmiddellik alle militêre optredes in sy Afrika-kolonies gestaak. Die nuwe leiers het ook bekend gemaak dat onafhanklikheid gou aan die kolonies gegee gaan word. Dit was 'n uitgerekte guerilla-oorlog wat deur die Portugese gewapende magte teen gewapende insurgente in die yl bevolkte, maar baie uitgestrekte landelike gebied van Angola gevoer is. Grusame wandade is in dié vryheidstryd aan albei kante gepleeg. Met die beëindiging van die Portugese oorlog het daar 'n bloedige konflik tussen die verskillende bevrydingsbewegings uitgebreek. Die oorlog het amptelik aan die einde van Januarie 1975 tot 'n einde gekom toe die Portugese regering met die Nasionale Unie vir die Totale Onafhanklikheid van Angola (UNITA), die Volksbeweging vir die Bevryding van Angola (MPLA), en die Nasionale Bevrydingsfront van Angola (FNLA) die Alvor-verdrag onderteken het.


Sir Michael Caine, CBE (gebore as Maurice Joseph Micklewhite; 14 Maart 1933) is ’n Britse akteur en skrywer. Hy is bekend vir sy kenmerkende werkersklas-aksent en het in langer as ses dekades in oor die honderd prente verskyn. Hy word beskou as ’n Britse ikoon en is in 2000 deur koningin Elizabeth II van die Verenigde Koninkryk tot ridder geslaan vir sy bydrae tot die rolprentwese. Hy het sy deurbraak in die 1960's gemaak in ’n paar geloofde Britse rolprente, soos Zulu (1964), The Ipcress File (1965), Alfie (1966), waarvoor hy ’n Oscar-benoeming gekry het, The Italian Job (1969) en Battle of Britain (1969). Sy grootste prente in die 1970's sluit in Get Carter (1971), The Last Valley, Sleuth (1972), waarvoor hy weer vir ’n Oscar benoem is, The Man Who Would Be King (1975) en A Bridge Too Far (1977). Hy het van sy grootste suksesse in die 1980's behaal in onder meer Educating Rita (1983), waarvoor hy ’n Golden Globe en Bafta vir beste akteur gekry het.


Halle Berry (gebore as Maria Halle Berry; 14 Augustus 1966) is ’n Amerikaanse aktrise, rolprentvervaardiger en voormalige model. Sy het in 2002 ’n Oscar vir beste aktrise gewen vir haar spel in die romantiese drama Monster's Ball (2001); in 2016 was sy steeds die enigste gekleurde vrou nog wat ’n Oscar vir beste aktrise gewen het. Berry was in die 2000's een van Hollywood se bes betaalde aktrises en was ook betrokke by die vervaardiging van verskeie van die prente waarin sy te sien was. Sy is ook ’n woordvoerder vir Revlon. Voordat sy ’n aktrise geword het, was sy ’n model en het sy aan verskeie skoonheidskompetisies deelgeneem. In 1986 was sy die eerste prinses in die Mej. Amerika-kompetisie en sesde in die Mej. Wêreld-kompetisie. Haar deurbraakrol was in 1992 in die romantiese komedie Boomerang en dit het gelei tot rolle in die komedie The Flintstones (1994), die politieke komediedrama Bulworth (1998) en die televisieprent Introducing Dorothy Dandridge (1999), waarvoor sy onder meer ’n Emmy en ’n Golden Globe vir beste aktrise gewen het.


Henry Warren Beaty (gebore op 30 Maart 1937), bekend as Warren Beatty, is ’n Amerikaanse akteur, rolprentvervaardiger, draaiboekskrywer en regisseur en die broer van die aktrise Shirley MacLaine. Hy is 14 keer vir ’n Oscar benoem – vier keer vir beste akteur, vier keer vir beste prent, twee keer vir beste regisseur, drie keer vir beste oorspronklike draaiboek en een keer vir aangepaste draaiboek. Hy het dit in 1982 gewen vir beste regisseur vir Reds. Beatty is net die tweede mens wat al benoem is vir akteur, regisseur, draaiboek en vervaardiger vir dieselfde prent – die eerste keer vir Heaven Can Wait (1978) en weer vir Reds. Die ander pesroon was Orson Welles vir Citizen Kane (1941). In 1999 het hy die Akademie se hoogste prys, die Irving G. Thalberg-gedenkprys, ontvang. Beatty is ook al vir 18 Golden Globes benoem, waarvan hy ses gewen het, insluitende die Cecil B. DeMille-prys in 2007. Beatty het sy loopbaan op televisie begin in programme soos Studio One (1957), Kraft Television Theatre (1957) en Playhouse 90 (1959).


Robert Selden Duvall (gebore op 5 Januarie 1931) is ’n Amerikaanse akteur en regisseur. Hy is vir sewe Oscars benoem (waarvan hy die een vir sy spel in Tender Mercies gewen het), sewe Golden Globes (waarvan hy vier gewen het) en verskeie Baftas, Screen Actors Guild Awards en Emmys (waarvan hy een elk gewen het). Hy het ook in 2005 die Amerikaanse Medalje vir die Kunste ontvang. Duvall het in van die hoogs aangeskrewe en gewildste rolprente en televisiereekse van alle tye gespeel, insluitende To Kill a Mockingbird (1962), The Twilight Zone (1963), The Outer Limits (1964), Bullitt (1968), True Grit (1969), MASH (1970), THX 1138 (1971), Joe Kidd (1972), The Godfather (1972), The Godfather Part II (1974), The Conversation (1974), Network (1976), Apocalypse Now (1979), The Handmaid's Tale (1990) en Falling Down (1993).


Windows 10 Mobile is 'n mobiele bedryfstelsel wat deur Microsoft as voortsetting van sy Windows Phone-produklyn en opvolger van Windows Phone 8.1 ontwikkel is. Dit is ontwerp vir slimfone en klein tabletrekenaars met skerms van minder as agt duim. As deel van Microsoft se plan om die verskillende Windows-platforms tot een gemeenskaplike bedryfstelsel saam te smelt, word Windows 10 Mobile as 'n weergawe van Windows 10, Microsoft se bedryfstelsel vir persoonlike rekenaars, bemark. So is Windows 10 Mobile se mikpunt om versoenbaar met sy eweknie vir persoonlike rekenaars te wees, insluitende uitgebreide sinchronisasie van inhoud, 'n nuwe universele platform wat die gebruik van een en dieselfde toepassing op verskillende Windows 10-toestelle soos persoonlike rekenaars, mobiele en Xbox-toestelle moontlik maak. Bepaalde mobiele toestelle sal met 'n eksterne skerm, muis en sleutelbord verbind kan word. Microsoft het daarnaas werktuie ontwikkel waarmee programmeerders bepaalde toepassings van Apple se mobiele bedryfstelsel iOS maklik vir gebruik op Windows 10-toestelle sal kan aanpas.


Die Romeinse veldtog teen die Salassi in die Alpe by die St. Bernard-pas eindig sonder sukses. Die triumvir Marcus Antonius verower Armenia en neem koning Artavasdes gevange. Die koning word na Egipte geneem en deur Cleopatra vir sy verraad tereggestel. Marcus Antonius hou 'n triomftog in Alexandrië, hoewel triomftogte eintlik net in die hoofstad Rome gevier mag word. Gerugte doen die ronde dat hy die hoofstad na Egipte wil verplaas. Marcus Antonius skenk land aan sy geliefde, die Egiptiese koningin Cleopatra. Octavianus hou 'n suksesvolle veldtog in Illyricum. Die Dalmatiese kus is nou in Romeinse hande en hy trek die binneland in na die Dinariese Alpe. Augustus stig die Colonia Iulia Augusta Emona naby die huidige Ljubljana. Artavasdes II van Armenia From the Gracchi to Nero: A History of Rome 133 BC to AD 68, H. H. Scullard, Routledge, 2013, ISBN 1-136-78386-5, ISBN 978-1-136-78386-9 A Dictionary of the Roman Empire Oxford paperback reference, Matthew Bunson, OUP USA, 1991, ISBN 0-19-510233-9, ISBN 978-0-19-510233-8 Res Publica Constituta: Actium, Apollo and the Accomplishment of the Triumviral Assignment Impact of Empire,Carsten Hjort Lange, BRILL, 2009, ISBN 9047428463, ISBN 978-9047428466 Ancient Town-Planning, F. (Francis) Haverfield, 2012 ISBN 3-8424-9972-8, 978-3-842-49972-0


Die Kinderlê-monument by Steinkopf in die Noord-Kaap gedenk 'n massamoord op Nama-kinders. In die middel van die 19de eeu was die streek rondom die sendingstasie by Steinkopf in 'n ernstige droogte vasgevang. Gevolglik het verskeie Nama-gesinne met hul vee weggetrek na 'n bron ongeveer 12 km noordoos van die dorp. Op 'n Sondag in 1867 toe die volwassenes 'n kerkdiens op Steinkopf bygewoon het, is die Nama-kamp deur 'n groep Khoi binnegeval. Met pyl en boog is 32 Nama-kinders, hul oppassers en selfs die honde gedood. Die plek van die massagraf is met 'n klein grafsteen gemerk en staan bekend as Kinderlê. Op 30 Junie 2003 is 'n verdere gedenkteken op hierdie plaaslike erfenisterrein onthul.


Emma Thompson (gebore op 15 April 1959) is ’n Britse aktrise, komediant en skrywer. Sy is bekend vir haar rolle in periodedramas en letterkunde-aanpassings asook karakters met ’n sin vir ironie. Sy word as een van die hoogs aangeskrewe Britse aktrises beskou. Nadat sy op universiteit by ’n toneelgeselskap aangesluit het, het sy in verskeie komedieprogramme verskyn. Sy het in 1987 die eerste keer algemeen aandag getrek in twee televisiereekse, Tutti Frutti en Fortunes of War. Sy het vir haar spel in albei die Bafta vir beste aktrise gewen. Haar eerste rolprentrol was in 1989 in die romantiese komedie The Tall Guy, en in die vroeë 1990's het sy dikwels saam met haar destydse man, die akteur en regisseur Kenneth Branagh, saamgewerk. Die paartjie het gewild geraak in die Britse media en het in verskeie prente saamgespeel, soos Dead Again (1991) en Much Ado About Nothing (1993). In 1992 het Thompson verskeie pryse gewen, onder meer ’n Oscar en Bafta vir die periodedrama Howards End. Die volgende jaar het sy twee Oscar-benoemings gekry, vir haar rolle in The Remains of the Day en In the Name of the Father.


Graansorghum (Sorghum bicolor) is 'n grasspesie wat verbou word vir sy graan, en gebruik word as voedsel vir mens en dier, en benewens vir etanolproduksie. Dit is een van etlike Sorghum-spesies, waar Sorghum 'n genus van die grasfamilie Poaceae is. Graansorghum staan ook as besemkoring of grootmanna bekend, en word in ander wêrelddele durra, jowar of milo genoem. In die vorige eeu is dit ook kafferkoring genoem, en in Zoeloe en Ndebele staan dit onderskeidelik as Infe en Nabele bekend. Die graan word ook onder die Engelse handelsnaam sorghum bemark. Graansorghum is omstreeks 3000 v.C. in Ethiopië mak gemaak, het hiervandaan oor die hele Afrika versprei en word nou wyd verbou in tropiese en subtropiese streke. Om en by 2000 v.C. is graansorghum ook in Sentraal-Indië verbou. In Egipte is dit reeds vanaf die vroeg-Islamitiese tyd 'n belangrike kultuurplant. Slawe uit Afrika het graansorghum aan die begin van die 17de eeu na die Verenigde State gebring. Sedertdien word dit in die meeste dele van die wêreld verbou en het mielies grotendeels as veevoer vervang.


Die Swartstert-dikkop (Ptereleotris heteroptera) is 'n vis wat voorkom in die Stille Oseaan, die Indiese Oseaan, die Rooisee en aan die ooskus van Afrika tot by die noorde van KwaZulu-Natal. In Engels staan die vis bekend as die Spot-tail dartfish. Die vis word tot 12 cm lank en is lank en skraal. Die lyf is lig blou-grys met 'n swart kol op die geel stertvin. Daar is 'n iriserende blou ring om die oë. Hulle leef in tropiese strandmere en koraalriwwe in water wat 7 tot 46m diep is. Die vis is gewoonlik alleenlopers maar leef ook in pare of groepe saam. Hulle verkies sand en klipperige bodems waar hulle gewoonlik net bo die bodem rond beweeg naby hulle skuiling. Die visse vreet soöplankton. Die visse is sku en gaan vinnig veiligheid soek in hul skuiling sodra hulle genader word. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser.


Die Guptafamilie is 'n Indies-Suid-Afrikaanse sakefamilie. Die merkwaardigste lede van die familie is die broeders Ajay, Atul en Rajesh "Tony" Gupta. Die familie bly omstrede vir hul noue verhouding met die Suid-Afrikaanse president Jacob Zuma. Die bande het gelei tot wydverspreide bewerings van korrupsie, onbehoorlike invloed en staatskaping - 'n term wat gebruik word om te beweer dat die regering bedrywighede en besluite onderneem, sekere hoëvlakaanstellings bepaal, en die beheer van sommige staatsondernemings bepaal vir die Gupta-familie se direkte of indirekte voordeel, of in ooreenstemming met hierdie gesin se goedkeuring. Die Guptafamilie besit 'n sakeryk wat rekenaartoerusting, media en mynbou insluit. In 1993, kort voor die land se eerste demokratiese verkiesing, het die gesin van die Indiese deelstaat van Uttar Pradesh na Suid-Afrika verhuis. Hulle het kort daarna die maatskappy Sahara Computers gestig. Die familie het in die Sahara Estate in Saxonwold, Johannesburg gewoon. Dit is 'n kompleks wat uit ten minste vier wonings bestaan. How to Steal a Country Govender, Prega (27 Februarie 2016). "From Saharanpur to Saxonwold..." Times Live (in Engels).


Die Langdoktervis (Acanthurus mata) is 'n vis wat wydverspreid in die Stille Oseaan, Indiese Oseaan en die Rooisee voorkom; ook aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Elongate surgeon. Die vis word tot 50 cm lank en sy lyf is blou tot bruin met verskeie dun, horisontale, golfvormagtige strepies op die lyf en kop. Volwasse visse het 'n geel vlek oor die oog wat later verander na twee strepe voor die oog. Die boonste lip is geel en daar is 'n swart kol op die stertvin se basis. Die dorsale- en anale vinne is lig bruingeel. Die vis kan ook sy kleur verander na ligblou na aanleiding van sy gemoedstoestand. Die onvolwasse vissies het duideliker strepe en 'n wit streep op die stertvin se basis. Hulle leef in aflandige koraal- en rotsriwwe in water wat 5 tot 40 m diep is. Hulle leef in klein groepies saam of in groter skole in oop water naby riwwe. Hulle word ook gesien by skoonmaakstasies. Die visse vreet hoofsaaklik soöplankton.


Hierdie artikel handel oor die etniese groep. Vir die taal, sien Masedonies. Moenie verwar word met antieke Masedoniërs of Griekse Masedoniërs nie. Die Masedoniërs (Masedonies: Македонци Makedonci), soms ook Masedoniese Slawiërs of Slawiese Masedoniërs genoem, is 'n Slawiese nasie en etniese groep inheems aan Noord-Masedonië en aangrensende lande van die Balkanskiereiland, wat Masedonies, 'n Suid-Slawiese taal, as moedertaal praat. Hulle vorm die titulêre nasie van Noord-Masedonië en maak volgens die laaste sensus van 2002 omtrent 64% van dié land se bevolking uit. Naas Masedoniërs woon nog sowat 510 000 Albanese (25%) in Noord-Masedonië. Wêreldwyd is daar tussen 2 en 2,2 miljoen Masedoniërs, waarvan sowat 1,3 miljoen in Noord-Masedonië. Daarbenewens vorm Masedoniërs belangrike minderhede in Albanië, Bulgarye, Griekeland en Serwië. Soms beskou Masedoniërs hulself as afstammelinge van die antieke Masedoniërs, hoewel hierdie feit nie wetenskaplik bewys kan word nie. (mk) Nasevski, Boško; Angelova, Dora. Gerovska, Dragica (1995). Македонски Иселенички Алманах '95. Skopje: Матица на Иселениците на Македонија. pp.


Karin Cronjé (*1957, Johannesburg –) is 'n Suid-Afrikaanse joernalis en skrywer. Karin Cronjé word in Johannesburg groot en voltooi ook daar haar skoolopleiding. Sy studeer verder in drama aan die Universiteit van Pretoria, waar sy 'n B.A. Drama-graad behaal. Na universiteit verkoop sy vir 'n kort rukkie versekering waarna sy as joernalis by Hoofstad begin werk, waar P.G. du Plessis destyds die redakteur was. Sy aanvaar na sowat twee jaar in hierdie betrekking 'n pos as joernalis by Radio en TV Dagboek. Dan trou sy met die bekende Afrikaanse letterkunde dosent Ampie Coetzee en hulle het 'n seun, Marko, maar is later geskei. Hulle vestig hulle in Kaapstad, waar sy as vryskutjoernalis en binnenshuise versierder werk. Na haar egskeiding aanvaar sy in 1995 'n betrekking as skakelbestuurder vir die uitgewer David Phillip, waar sy promosies en publisiteit hanteer. Sy bedank dan na sowat tien jaar hierdie pos om twee jaar in Suid-Korea as Engels onderwyser deur te bring en perspektief te verkry. Hier kom sy eindelik tot self-aanvaarding'. Deurentyd skryf sy aan haar tweede roman.


Pieter Willem Grobbelaar (*25 Desember 1930, Bloemfontein –† 19 Januarie 2013, Worcester) was 'n Suid-Afrikaanse skrywer. Hy verwerf meestal bekendheid vir sy kinder- en jeugverhale, maar lewer ook werke vir volwassenes. Pieter Willem Grobbelaar is in 1930 in Bloemfontein gebore. Hy ontvang sy laerskoolopleiding tot standerd ses aan die Laerskool De Brug naby Bloemfontein en gaan dan na die Hoërskool Rouxville vir standerds sewe en agt. In 1947 matrikuleer hy aan die Sentraal Hoërskool in Bloemfontein. Sy verdere studies is aan die Universiteit van die Oranje-Vrystaat, waar hy die B.A.-graad en baie later in 1974 die M.A.-graad in Wysbegeerte behaal. Vir 'n ruk gee hy onderwys. Hy begin sy loopbaan as joernalis by Die Burger en sit dit voort by Die Volksblad in Bloemfontein. Hierna word hy in 1956 omroeper-regisseur by die Suid-Afrikaanse Uitsaaikorporasie (SAUK) in Johannesburg en Kaapstad, waar hy onder andere jeugprogramme soos By die boekrak en Skrywers van die toekoms behartig. Dan word hy in 1961 uitgewersredakteur by Tafelberg Uitgewers. Sedert 1962 woon hy op die wyn- en vrugteplaas Uitkyk naby Franschhoek in die Kaap en boer eers voltyds totdat hy vanaf 1970 dosent is in Afrikaanse Kultuur- en Volkskunde aan die Universiteit van Stellenbosch.


Aalwynpoort is 'n spoorweghalte in die Oos-Kaap, Suid-Afrika, tussen Kommadagga en Saltaire, 22 km noorwes van Alicedale en op die roete na Cookhouse. Die naam verwys na Aloe africana, die sogenaamde Uitenhage-aalwyne, wat hier in 'n kloof groei. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. Koördinate: 33°08′40″S 25°55′03″O / 33.14444°S 25.91750°O / -33.14444; 25.91750


Aascoe is 'n plekkie in die Oos-Kaap, Suid-Afrika, sowat 10 km oossuidoos van Kirkwood en noord van die Sondagsrivier. Die naam is reeds in 1778 opgeteken en wel as Aas 'coe en Aas 'cou. Dit kom uit 'n Khoikhoi-taal en beteken blykbaar "geelhoutboom". Die plaas Geelhouteboom, waarop die plekke geleë is, is dus 'n Nederlandse vertaling van die Khoikhoi-woord Aascoe. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers.


Abbevlaack is 'n spoorwegstasie in die Noord-Kaap, Suid-Afrika, sowat 34 km oos van die Namakwalandse kusdorp Port Nolloth. Die naam is afgelei van die omliggende, barre vlakte genaamd Abbevlak of Abbevlakte. Die eerste deel van die naam is 'n Khoikhoi-woord vir "saliehout" en die tweede Nederlands vir "vlakte" omdat die vlakte oortrek is van dié bosse. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers.


Globalisering is die proses van internasionale integrasie voortspruitend uit die interaksie en uitruiling van wêreldbeskouinge, produkte, idees en gemeenskaplike deling van mekaar se kulture. Die vooruitgang in vervoer, soos byvoorbeeld met die stoomlokomotief, stoomskepe, straalmotore, behoueringskepe, en in die telekommunikasie-infrastruktuur, insluitende die ontwikkeling van die telegrafie en sy moderne nasate, die internet en selfone, het reuse bydraes tot globalisering teweeg gebring. Dit het verdere onafhanklikheid van ekonomiese en kulturele bedrywighede verseker. Hoewel kenners die oorsprong van globalisering in die hedendaagse tyd plaas, is daar ander wat dit terugvoer in die geskiedenis na 'n tyd nog lank voor die Europese ontdekkingstydperk en seevaarte na die Nuwe Wêreld. Sommige gaan selfs terug na die derde millenium voor Christus se geboorte.  Die grootskaalse globalisering het in die 19e eeu begin. In die laat 19de eeu en vroeë 20ste eeu het die verbinding van die wêreld se ekonomieë en kulture baie vinnig gegroei. Die konsep van globalisering is inderdaad 'n baie jong benaming wat eers onlangse sy betekenis in die 1970's gekry het. Die Internasionale Monetêre Fonds (IMF) het in 2000 vier basiese aspekte van globalisering geïdentifiseer: Aardverwarming oorgrens water- en lugbesoedeling uitbuiting van die seelewe.


Die Gereformeerde kerk Pretoria-Wes is die oudste gemeente in die Gereformeerde Kerk se Klassis Pretoria-Suidwes en die sewende wat in Pretoria gestig is. Vandat Pretoria-Oos, die tweede oudste gemeente, ontbind het, is Pretoria-Wes die sesde oudste bestaande gemeente. Noordwes van die middestad is die Gereformeerde kerk Daspoort reeds in 1940 gestig, maar Pretoria-Wes het op 13 Mei 1945 die eerste gemeente in die weste van die stad geword toe dit van die Paul Kruger-kerk afstig. Ná nog afstigtings omsluit Pretoria-Wes nou (2015) die buurte of voorstede Erasmia, Danville, Florapark, Gerhardsville, Kwaggasrand, Pretoria-Wes, Proklamasieheuwel en Wespark. Al kom dié gebied groot voor, was die gemeente se sieletal einde 2014 net 179, vergeleke met 304 einde 2001. Nog voor afstigting is gekyk na erwe in Erasmia, Danville en Wespark. Eindelik is twee erwe aangekoop teen die heuwel wat bekendstaan as Proklamasieheuwel omdat dit naby hier was dat die kamp van genl. lord Roberts tydens die Tweede Anglo-Boereoorlog gestaan het en op die heuwel die proklamasie van die Engelse besetting van Pretoria uitgevaardig is.


Marius Fourie Titus, ’n Suid-Afrikaanse skrywer, is op 26 Augustus 1946 op Stellenbosch gebore. Hy studeer by die Opleidingskollege Hewat in Crawford, Battswood en die Universiteit van die Wes-Kaap, waar hy homself as onderwyser bekwaam. Hierna hou hy skool by Driehoek-, Elsenburg- en RietenBosch skole en word later hoof van die Laerskool J.J. Rhode in Muldersvlei. In 1996 tree hy af, waarna hy sy tyd aan sy skryfwerk en die teater wy. Hy is getroud met Nelda en die egpaar het twee seuns, Marius en Anton. Hulle bly in Idasvallei in Stellenbosch. Terwyl hy aan die Hewat Opleidingskollege studeer begin hy dig deurdat hy en sy vriende per trein reis en dan 'n speletjie speel om die tyd om te kry. Een sal 'n sin neerskryf, waarna 'n ander die volgende sin skryf en so ontstaan daar partykeer 'n lang gedig teen die tyd wat hulle by hulle bestemming aankom. Hy tree gereeld in die openbaar op om van sy gedigte voor te dra.


Die Tweekleur-lipvis (Thalassoma amblycephalum) is 'n vis wat voorkom in die Stille Oseaan, die Indiese Oseaan en aan die ooskus van Afrika suidwaarts tot by die Oos-Kaap. In Engels staan die vis bekend as die Twotone wrasse. Die vis word tot 15 cm lank. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.fishbase.org/summary/Thalassoma-amblycephalum.html The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3


Pieter Bos (Schiedam, Nederland, 22 Oktober 1859 – Louis Trichardt, Transvaal, 21 September 1923) was 'n boekhouer en daarna baanbrekersendeling van die Gereformeerde Kerk. Hy is in Nederland opgevoed en kom daarna op 37-jarige leeftyd na Suid-Afrika en vestig hom as boekhouer in Pretoria. Tydens die Tweede Vryheidsoorlog (1899-1902) word hy as krygsgevangene na Brits-Indië verban. In 1904 begin Bos onder toesig van die kerkraad van die Gereformeerde kerk Pretoria met sendingwerk onder die swartmense in die township en in die distrik van Pretoria. 'n Swart gemeente word op Middelbult gestig en hiervandaan brei die werk uit na die Maletsi-reservaat naby Pietersburg, waar ook 'n gemeente gestig word die heel eerste gemeentes van die Gereformeerde Kerk onder die swart mense in Suid-Afrika. Hoewel Bos nooit 'n swart taal kon praat nie, het hy nietemin deur middel van tolke baanbrekerswerk gedoen. Van 1907 af oriënteer hy hom in die teologie onder leiding van dr. S.O. Los, predikant in Pretoria. Kragtens art. 8 van die Kerkorde wat voorsiening maak dat persone met buitengewone natuurlike begaafdheid sonder akademiese studie beroepbaar gestel word, word Bos in 1910 deur sy kerk se Sinode met die oog op die sending as predikant toegelaat.


Die Sesbalk-lipvis (Thalassoma hardwicke) is 'n vis wat voorkom in die Stille Oseaan, die Indiese Oseaan en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die Sixbar wrasse. Die vis word tot 20 cm lank. Hulle vreet bodem ongewerweldes, klein vissies en soöplankton. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.fishbase.org/summary/Thalassoma-hardwicke.html The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3


Ds. Izak Jacobus van der Walt (plaas Nauwpoort, distrik Rustenburg, Transvaal, 10 Augustus 1904 – 8 Desember 1975) was ’n predikant in vyf gemeentes van die Gereformeerde Kerke in Suid-Afrika, waarvan vier in die destydse Transvaal was en een, Hennenman, in die Vrystaat. Van der Walt het die lewenslig in die distrik Rustenburg aanskou en is daarna gedoop in die Gereformeerde kerk Rustenburg. Later het sy ouers, algemeen bekend as oom Izak en tant Miemie, na die Moot getrek waar Van der Walt en sy tweelingbroer, Willie, hul eerste onderwys aan die CNO-skool op Hartbeesfontein ontvang het. Hul eerste onderwysers was N. van der Walt en later P.A. Mulder en J.J. Malan. Die CNO-skool is egter later gesluit en moes hulle toe na die goewermentskool op Hartebeestfontein gaan waar meester A. Bosua die hoof was. Aan die einde van st. 5 het Van der Walt ’n beurs verwerf wat sy ouers in staat gestel het om hom na die Potchefstroom Gimnasium te stuur waar hy gematrikuleer het.


'n Fieterjasievrye sakemodel is 'n ekonomiese begrip wat aandui dat nie-noodsaaklike items/opsies van 'n produk of diens gestroop is. Die verwydering van nie-essensiële items het gewoonlik goedkoper pryse tot gevolg, maar gerief word meestal ingeboet. Dit vergestalt in verskeie sektore, onder ander in die lugvaart, supermarkte, ens. 'n Laekosteredery, ook bekend as 'n "Geen fieterjasies" ("no-frills"), afslag- of begrotingslugredery, of LCC ("Low-cost carrier") is 'n lugredery wat oor die algemeen laer tariewe aanbied maar met minder geriewe. Om te vergoed vir verlore inkomste uit afgemerkte kaartjiepryse, kan die lugredery fooie hef vir ekstras soos kos, prioriteits-instap, sitplektoekenning, bagasie, ens. By laekosterederye word die pryse laag gehou deur koste te bespaar, onder andere deur: passasiers vir etes aan boord te laat betaal, nie deur reisagente te werk nie en deur meer as 90% van die kaartjies via die internet te verkoop.


Vauxhall [ˈvɒks.ɔːl] is 'n gemengde sake- en woonbuurt in Sentraal-Londen wat administratief onder die London Borough of Lambeth val. Nog tot in 1889, toe die Graafskap Londen (County of London) gevorm is, het Vauxhall deel uitgemaak van die graafskap Surrey. Die buurt het sy naam aan 'n kiesafdeling van die Britse Parlement verleen wat die hele Stockwell en dele van Brixton en Clapham in die suide insluit, en aan die motorvervaardiger Vauxhall Motors wat hier gestig is.


Die Kaaimansrivierpas op die N2-nasionale pad lê tussen George en Wildernis. Die pad gaan deur pragtige natuurskoon, oor 'n besondere brug en bied uitsig oor die mond van die Kaaimansrivier met sy bekende spoorbrug. In die 1920's is 'n grondpad van Wildernis op die helling bo Leentjiesklip, om Dolphin Point en teen die steilte van die oostelike helling van die Kaaimansriviermond na Kaaimansgat gebou. Van die laagwaterbrug in Kaaimansgat is die ou roete van die ossewaens na Woodifield en Saasveld gevolg. Dit was toe die vinnigste roete van George na Wildernis. Die N2-pad tussen George en Knysna is in die laat 1940's op hierdie roete gebou en die brug oor die Kaaimans by Kaaimansgat is op 20 Januarie 1950 geopen. Hierdie brug is uit 'n ingenieursoogpunt van 'n unieke ontwerp. Weens die ontwikkeling van die Suid-Kaap het die verkeer in die pas baie toegeneem en is dit in die 1980's ingrypend verbou. Die brug oor die rivier is verdubbel en bo die mond van die rivier loop die pad nou op brûe teen die berghelling. Van die oorspronklike wapad deur Kaaiamansgat het geen spoor bewaar gebly nie.


Sulla se luitenant Quintus Metallus Pius probeer in Lusitanië om Sertorius se opstand te bedwing, maar dit is nie suksesvol nie. A Global Chronology of Conflict: From the Ancient World to the Modern Middle East Spencer C. Tucker, ABC-CLIO, 2009, ISBN 1-85109-672-8, ISBN 978-1-85109-672-5


Margaretha (Sita) Lategan Spies (gebore Heidelberg, Kaap, 18 Junie 1916) is ’n Suid-Afrikaanse onderwyseres en voormalige hoof van die C&N Meisieskool in Bloemfontein. Spies is op Heidelberg, Kaap, gebore waar haar vader, ds. Barend Andreas Abraham Spies (4 Januarie 1876 – 19 Oktober 1965), van 18 November 1910 tot Julie 1921 leraar van die plaaslike NG gemeente was. Hy het eers in Augustus 1910 predikant geword nadat hy vroeër skoolgehou het in die distrik Philipstown en eers in 1901, toe hy reeds 24 of 25 jaar oud was, die matrikulasie-eksamen op Wellington afgelê het. In laasgenoemde jaar verhuis die gesin na die Oranje-Vrystaat nadat haar vader ’n beroep aangeneem het na die NG gemeente Warden. Hier sou hy bly tot sy eerste aftrede, in 1949. Daarna was hy van 1951 (toe hy nagenoeg 75 jaar oud was) tot 1955 die eerste leraar van die NG gemeente Lichtenburg-Wes, wat in 1950 gestig is. Margaretha se moeder, Nellie (gebore Petronella Zaaiman, 31 Mei 1897 – 28 September 1924), is op Harrismith skielik aan hartverlamming oorlede ná ’n operasie.


Magte van die Qin verslaan die laaste Zhou-vors van China. China: A History, Harold Miles Tanner, Hackett Publishing, 2009, ISBN 0-87220-915-6, ISBN 978-0-87220-915-2


Koning Zheng van Qin verower ook die koninkryk Wei. China: A History, Harold Miles Tanner, Hackett Publishing, 2009, ISBN 0-87220-915-6, ISBN 978-0-87220-915-2


Die NG gemeente Worcester-Oos is ’n gemeente in die Nederduitse Gereformeerde Kerk se Sinode Wes-en-Suid-Kaapland met sy middelpunt op die dorp Worcester. Die gemeente is op 12 Februarie 1950 van die moedergemeente, Worcester, afgestig. 'n Besonderse verskeidenheid dele het met afstigting die geheel uitgemaak. Die bekende buitewyke De Wet, Nonna, Nuy, Overhex en Aan-de-Doorns het aan die begin binne sy grense geval. Op die dorp het dit gestrek van Riebeekstraat af ooswaarts in die rigting van die ou paglande wat toe reeds 'n pragtig beboude gedeelte van die dorp was. Daarby het dit ook die snel-ontwikkelende nywerheidsgebied ingesluit waar duisende en duisende mense daeliks in verskillende fabrieke werksaam is. Ook die Tegniese Kollege hoort hierby, asook die pragtige tehuis Erica, wat deur die ACVV vir laagbesoldigde vroue opgerig is. In die saal van hierdie tehuis is van die begin af die eredienste gehou. Op Sondag 12 Maart 1950 het die voorstelling van die eerste kerkraadslede plaasgevind. Die eerste gekom-bineerde kerkraadsvergadering om 'n leraar te beroep is op 20 Maart 1950 gehou. Ds.


Proklamasieheuwel is 'n woongebied in die weste van Pretoria, Suid-Afrika wat onder die Stad Tshwane Metropolitaanse Munisipaliteit val. Dit word begrens deur Wespark in die weste, Pretoria-Wes in die ooste en Danville aan die noordekant. Gereformeerde kerk Pretoria-Wes Lys van dorpe in Suid-Afrika NG gemeente Pretoria-Wes "Subplek Proklamasieheuwel". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Pascal Wehrlein (gebore 18 Oktober 1994) is 'n jong Duitse Formule Een renjaer wat vir Sauber-Ferrari in 2017 gejaag het. Hy het voorheen aan die Duitse Toermotormeesters (DTM) deelgeneem, en het die titel vir Mercedes-Benz se HWA AG-span in 2015 verower. In 2014 word Wehrlein die jongste renjaer om 'n DTM-ren te wen (op ouderdom 19) asook die jongste renjaer om die titel te verower in 2015 op ouderdom 21. Parkes, Ian (10 Februarie 2016). "Manor strengthens Mercedes link with Pascal Wehrlein 2016 F1 deal". autosport.com (in Engels). Geargiveer vanaf die oorspronklike op 1 Julie 2017. Besoek op 10 Februarie 2016.


Louis B Rautenbach is 'n Afrikaanse skrywer en storieverteller wat vier nie-fiksie boeke gepubliseer het. Hy beplan toekomstige publikasies, onder andere, opvolgboeke, kleinverhaal-bundels en selfs 'n draaiboek. Hy het 'n voorliefde vir geskiedenis, en veral verhale van die Bybel. Sy stories is lewensinspirerend en laat 'n mens nadink oor die geestelike lewe en die verganklikheid van die mens. Sy doel as skrywer is om die leser, onder andere, te laat nadink oor die lewe. Hierdie boek vertel die verhaal van 'n besonderse toegeneëntheid tussen twee vriende, die een 'n tienerseun en die ander alreeds 'n ervare soldaat, wat uitgedaag met die eise van die lewe wat bemoeilik word deur mense uit die verskillende wêrelde en raamwerke waaruit hulle kom. Die leser behoort egter te sien dat beide Jònatan en Dawid hul diepe afhanklikheid en liefde openlik vir God en vir mekaar bely. Albei leef hul geloofsvertroue in die HERE uit, en skroom nie om Sy leiding en beskerming af te bid nie. Elke leser kan met vrymoedigheid vrye teuels gee daaraan om hierdie realistiese beskrywing te interpreteer, en selfs die feite daarvan na te slaan.


Die Krugerstandbeeld in Pretoria, die Driemanskap-monument in Heidelberg en elke Krugerrand bring hulde aan Paul Kruger. Daar is egter verskeie ander beelde van die oud-staatspresident van die Zuid-Afrikaansche Republiek. Die standbeeld van Kruger in Krugersdorp staan in Beginstraat in Pretoriuspark, naby 'n borsbeeld van J.G. Strijdom, die Paardekraal-monument, die Monumentmeer en die Key West-winkelsentrum. Die beeld is die werk van Laurika Postma en Kruger word uitgebeeld effens groter as lewensgroot. Dit is die enigste beeld van Kruger wat hom nie as 'n ou man voorstel nie. In sy een hand hou hy die Bybel en in sy ander hand sy hoed vas. Die hoë voetstuk se hoeksteen is op 10 Desember 1961 deur Jan de Klerk gelê en die standbeeld is op 10 Oktober 1962 deur staatspresident C.R. Swart onthul. Die beeld “Kruger in ballingskap” is 'n beeld van 'n verslae Kruger op 'n hoë voetstuk voor die stadsaal op die kruising van Fatima Bhayatstraat (voorheen Kerkstraat) en Beyers Naudélaan. Kruger sit met geboë hoof in 'n stoel.


Kartago en Rome sluit 'n verdrag. Phoenicians, Deel 2 van Peoples of the past Glenn Markoe, University of California Press, 2000, ISBN 0-520-22614-3, ISBN 978-0-520-22614-2


Malvern is 'n voorstad van Durban, wessuidwes van die middestad. Vir sensusdoeleindes beslaan die voorstad net meer as 6 km². In 2011 was die grootste deel van die bevolking van Indiese herkoms (47,22%), gevolg deur wit (36,32%) en swart bewoners (13,3%). Die meeste inwoners (amper 75%) was toe Engelssprekend, terwyl Afrikaans die naasgrootste huistaal was (13,7%). Queensburgh "Subplek Malvern". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die Geelkop-snellervis (Pseudobalistes flavimarginatus) is 'n vis wat voorkom in die Stille- en Indiese oseane, ook in die Rooisee en die ooskus van Afrika suidwaarts tot by die suide van Mosambiek. In Engels staan die vis bekend as die Yellowmargin triggerfish. Die vis word tot 60 cm lank. Die vis se lyf is ovaalvormig en sterk en is olyf tot grys van kleur. Die skubbe op die middel van die lyf is geelgrys in die middel. Die gesig het 'n pienkerige kleur en daar is 'n kort, horisontale streep net onder die oë. Die dorsalevin se rant is geel terwyl die stertvin kort lobbe het. Die vis leef in tropiese lagunes en aflandige koraal- in water wat 2 tot 50m diep is en hulle is alleenlopers of leef in pare saam. Hulle bou neste van rommel in sanderige gebiede of seegras beddings. Die vis kan aggressief wees wanneer hulle hul neste bewaak. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa.


Dorothea Catherina Stoffelina Möller (Winburg, Oranje-Vrystaat, 28 Julie 1898 – onbekend) was ’n sendingwerker en skrywer. Dorothea Möller het haar opleiding as sendingwerkster aan die Hugenote-seminarie op Wellington ontvang en in die huwelik getree met die onderwyser W.D. Malan. Saam met hulle toegewyde sendingwerk in Kenia, Natal en Noord-Transvaal gedoen. Vanaf 1938 het sy ’n groot aantal artikels en sketse vir tydskrifte geskryf. Haar eerste roman, Hes, het in 1945 verskyn. Die opvolg, Hes se oorwinning, het sy opgedra aan die jong Afrikanerdogter wat haar brood in die sweet van haar aanskyn moes verdien. Möller-Malan het haar as skrywer daarop toegelê om die lewe soos sy dit ken, getrou weer te gee. Mettertyd het uit haar pen ’n reeks publikasies verskyn, veral avontuurverhale, uit die Tweede Vryheidsoorlog, met die plaaslewe as agtergrond. (af) Swart, M.J. (voorsitter redaksiekomitee). 1980. Afrikaanse kultuuralmanak. Aucklandpark: Federasie van Afrikaanse Kultuurvereniginge. ISBN 0-620-04543-4


Max Power Services (Edms) Bpk is 'n maatskappy wat toerusting vir die mynbou-sektor vervaardig. Sy hoofsetel is in Randfontein, Suid-Afrika. Die maatskappy is in 1980 deur Herman de Koker in Randfontein gestig. Hy het in 1957 as gereedskapmaker gekwalifiseer en tot 1967 vir die Consolidated Brass Foundry gewerk. Daarna het hy vir JCI as ondergrondse pomp-passer gewerk tot die stigting van Max Power Services in 1980. In 1995 is sy seun Pierre de Koker by die firma aangestel en in 1999 is hy as besturende direkteur aangestel. Tans is Pierre de Koker die hoof uitvoerende beampte. Tersia de Koker word in 1999 by die firma aangestel in 2002 is sy aangewys as die finansiële direkteur van Max Power Services. Anglo Platinum Amandelbult Seksie Rustenburg Seksie Rasimone Lebowa Platinum Polokwane Smelterye Rand Uranium Impala Platinum Goldfields South Deep Kloof 1, 3 en 4 skagte Samancor Eastern Chrome Mine Shaft Sinkers Lonmin Platinum Mine Max Power Services www.maxpower.co.za Hierdie artikel is ’n saadjie. Voel vry om Wikipedia te help deur dit uit te brei.


Die Swissquote Group Holding S. A. is 'n Switserse finansiële dienste-maatskappy wat in bankdienste en aanlyn-handel spesialiseer. Sy hoofsetel is in die dorp Gland, net buitekant die stad Genève. Die onderneming-groep het net meer as 500 werknemers en meer as 300 000 kliënte. Tans gebruik meer as 400 bate-bestuurders en meerdere banke wêreldwyd die beleggings-platform en bankrekeninge van Swissquote vir hulle kliënte. Kliënte-bates van oor die 18 miljard Switserse frank (halfjaar-verslag 2016) word tans in die bankrekeninge van Swissquote belê. As suiwer Aanlyn-Bank is Swissquote Bank die markleier in Switserland. Die dienste wat aangebied word, sluit hoofsaaklik die elektroniese verhandeling van aandele, beleggingsfondse, indeksfondse, opsies en effekte in. Naas die verhandelings-funksies bied Swissquote ook bankrekeninge en beleggings-funksionaliteite vir individue, batebestuurders en korporatiewe kliënte. Op sy webblad stel die maatskappy aanlyn 'n verskeidenheid grafieke en mark-analise-gereedskap aan die publiek beskikbaar. Volgens die maatskappy se eie verklarings is die webblad/finansiële portaal van die maatskappy die mees gebruikte finansiële aanlyn-platform in Switserland. Die maatskappy het sy oorsprong in die finansiële aanlyn-diens wat Marvel Communications S.


'n Trekarbeider is 'n rondtrekkende werker wat slegs vir 'n bepaalde en gewoonlik kort tydperk vir 'n spesifieke taak by 'n bepaalde werkgewer in diens geneem word. Hy gaan dus van 'n plek waar geen aanvraag vir sy arbeid bestaan nie na 'n plek waar daar 'n groot aanvraag bestaan. Dit is 'n internasionale verskynsel en bestaan nog altyd. As dit nie op 'n vrywillige basis geskied nie, noem ons dit slawerny. Trekarbeid het 'n onmisbare hoeksteen en kenmerk van die Suid-Afrikaanse ekonomie geword en is beskou as 'n bron van goedkoop arbeid. Dit word sterk geassosieer met die beleid van apartheid, alhoewel dit reeds teen die einde van die 19de eeu in Suid-Afrika bestaan het. Dit het tradisie geword onder die swartmense van die stamgebiede om vir 'n tydperk die tradisionele lewe te verlaat en om in die stedelike gebiede vir kontant te kom werk. Hierdie praktyk het die werker se drang na avontuur in 'n ander kulturele omgewing bevredig en aan hom sosiale aansien verskaf. Mans (en seuns van selfs 15 jaar) tot 65 het hulle aangemeld, maar meesal was hulle nie ouer as 50 jaar nie.


’n Fenotipiese kenmerk, of bloot ’n kenmerk, is ’n herkenbare variasie van ’n fenotipiese eienskap van ’n organisme. Dit kan geërf wees of deur die omgewing bepaal word, maar dit kom tipies as ’n kombinasie van die twee voor. Byvoorbeeld, oogkleur is ’n eienskap van ’n organisme, terwyl blou, bruin en groen kenmerke is. 'n Fenotipiese eienskap is 'n waarneembare kenmerk; dit is die waarneembare uitdrukking van gene. 'n Voorbeeld van 'n fenotipiese kenmerk is haarkleur; daar is onderliggende gene wat beheer uitoefen oor die haarkleur, wat die genotipe uitmaak, maar die werklike haarkleur, die deel wat ons sien, is die fenotipe. Die fenotipe is die fisiese eienskappe van die organisme. Die fenotipe word beheer deur die genetiese samestelling van die organisme en die omgewingsdruk waaraan die organisme onderhewig is. Die oorerflike eenheid wat ’n kenmerk kan beïnvloed, word ’n geen genoem. ’n Geen is ’n deel van ’n chromosoom, wat ’n baie lang en kompakte string DNS en proteïene is.


Purea, ook bekend as Oborea, was ’n koningin van die Teva i Uta (Teva van die Binneland) en ’n selfverklaarde heerser van die hele Tahiti. Sy was bekend vanaf die eerste belangrike ekspedisies na die eiland. Sy het van 1767 tot 1768 as hoof van haar clan regeer. Tydens haar bewind het Purea die ekspedisie van Samuel Wallis ontmoet. Hy was die eerste Europeër wat Tahiti volgens bestaande bronne besoek het terwyl hy oor die wêreld heen gevaar het in die HMS Dolphin. Hy het op 17 Junie 1767 in Matavaibaai geland en die eiland "Koning George-eiland" genoem. Die eerste kontak was moeilik, want op 24 en 26 Junie het sommige Tahitiane probeer om die skip oor te neem, waarskynlik omdat hulle bang was die Engelse gaan permanent bly of omdat hulle die metaalvoorwerpe aan die skip wou hê. Die matrose het op die kano's en die skares op die heuwels geskiet. Die bewoners van die baai se reaksie op dié kragtige aanval was om vir die Engelse offerandes aan te bied om te wys hulle soek vrede. Hierna het Wallis betrekkinge met Purea aangeknoop en 40 dae lank op die eiland gebly, tot 27 Julie.


Taaroa of Taʻaroa is die oppergod van die mitologie van Frans-Polinesië. Terwyl die spelling met die ʻeta gebruiklik is, word dit dikwels in die praktyk weggelaat, veral in ander tale. In die begin was daar net Taaroa, die skepper van alles, insluitende homself. Hy het alleen gewag in sy dop, wat soos ’n eier in die leë niks gedryf het voor die tyd toe die lug, aarde, maan, son en sterre gevorm is. Hy was verveeld en daarom het hy die dop gebreek en uitgeklim, maar alles was stil en donker om hom. Hy het toe die dop in stukke gebreek en daaruit die rotse en sand gemaak, asook die fondament van die hele wêreld, Tumu-Nui. Uit sy ruggraat het hy die berge geskep; met sy trane die oseane, mere en riviere gevul; uit sy vinger- en toonnaels het hy die skubbe van die visse en skilpaaie gemaak; uit sy vere die bome en struike; met sy bloed het hy die reënboog ingekleur. Taaroa het toe kunstenaars geroep wat met hul mandjies gevul met To'i gekom het om Tane, die eerste god, te maak.


Andries Gerhardus Henning (distrik Burgersdorp, Kaapkolonie, 31 Oktober 1859 – plaas Lemoenkloof, distrik Fauresmith, Oranje-Vrystaat, 4 Augustus 1932) was die eerste kind wat gedoop is op die dag van die stigting van die Gereformeerde kerk Burgersdorp (die eerste gemeente in die Kaapkolonie) op die plaas Roosterhoek in die Noordoos-Kaap, 21 Januarie 1860. Hy was lid van die Afrikanerbond, 'n ondersteuner van Die Afrikaanse Patriot en 'n stigterslid van die Nasionale Party. Pieter Hendrik Henning was sy broerskind. Henning het opgegroei op die plaas Heuningkrans, distrik Burgersdorp. Sy ouers was stigters van die Gereformeerde Kerk. Op 12 Julie 1880 is hy getroud met Cecilia Johanna (tant Hannie) Venter (plaas Botterfontein, distrik Burgersdorp, 22 Julie 1865 – Fauresmith, 5 Augustus 1949), dogter van Jasper Venter van Botterfontein. Albei het gestam uit getroue kerkgangers. Van haar is gesê: "Sy was een van die steunpilare in die opbou van die gemeente, geestelik sowel as stoflik; op hoë ouderdom was sy nog gesteld op die handhawing van die suiwere bediening van woord en sakrament.


Liggrys (Engels: gainsboro) is 'n baie ligte kleur, 'n skakering ligter as silwer en heelwat ligter as grys. Volgens verskeie kleurskemas word liggrys as volg voorgestel: Lys van kleure


Aletta Johanna (Lettie) Coetzee (née Van Rooy, Steynsburg, Kaapkolonie, 24 Oktober 1894 – Pretoria, Suid-Afrika, 24 Desember 1978) was die eggenote van prof. J. Chris Coetzee, in lewe rektor van die PU vir CHO. Aletta was die tiende kind van A.C.A. van Rooy, die tweede oudste kind en seun uit die huwelik op 21 Maart 1855 in Brussel, België, van die stamouers van die familie van Rooy, Johannes Cornelis van Rooy (Huisseling, Noord-Brabant, Nederland, 2 November 1824 – Steynsburg, Kaapkolonie, 24 Januarie 1889) en Anna Francina (Anne Francoise) Holsters (Brussel, 31 Desember 1834 – Steynsburg] 28 Augustus 1904), 'n dogter van Vlaamse ouers, Charles Holsters en Petronella de Gilter. Aletta van Rooy het haar opleiding op Steynsburg en Bloemfontein gehad en het haar veral op klavier toegelê waarin sy ook les gegee het. Op jeugdige ouderdom het sy haar moeder verloor, Susanna Maria Smit (24 Julie 1857 – Kaapstad, 22 Maart 1912) met wie haar vader op 4 Junie 1887 op Burgersdorp getroud is.


Ds. Abraham Adriaan Jacobus de Klerk Coetsee (distrik Steynsburg, 1 Januarie 1832 – Reddersburg, Oranjerivier-Kolonie, 26 April 1906) was predikant in twee gemeentes van die Gereformeerde Kerk, naamlik Philipstown van 1869 tot 1872 en daarna Reddersburg tot hy sy emeritaat aanvaar het in 1903. Hy is drie jaar later in die ouderdom van 74 jaar oorlede. In ’n huldeblyk was kort ná sy dood verskyn het, moontlik in Het Kerkblad, word ds. Coetsee beskryf as "een Boerenzoon van den echten stempel" wat opgegroei het op die wye Suid-Afrikaanse veld, "gezond, krachtig en vaardig naar lichaam en geest. Wakker behendig, dapper", en in sy jonger jare geen onbekende op die jag- en slagveld nie. Ds. Coetsee is in 1849 getroud met Aletta van Zijl, uit welke huwelik vier kinders gebore is. Ten tyde van sy dood was die moeder en al die kinders reeds oorlede; een van hul dogters en van haar kinders is oorlede in ’n konsentrasiekamp tydens die Tweede Vryheidsoorlog. Op 2 Oktober 1854 het hy in die huwelike getree met Catharina Gertruida Erasmus, wat ds.


Johan van Wyk is ’n Afrikaanse digter en professor aan die Universiteit van Durban-Westville. André Johan van Wyk is op 20 November 1956 in Jansenstraat in Welkom in die Vrystaat gebore en word groot op sy geboortedorp. Sy vader is hier ingenieur op die myne, nadat hy in die veertigerjare in armoedige omstandighede as lid van ’n gesin van vyftien op die Oos-Rand grootgeword het. Johan het nog ’n broer en ’n suster. In Welkom gaan hy skool aan die Laerskool Dagbreek en toe Hoërskool Gimnasium, waarna die gesin in sy st. 7-jaar in 1969 verhuis na Mosambiek, waar sy vader aan die Cahora Bassa-damprojek werk. Hy sit sy skoolopleiding voort aan Bothashof in die destydse Salisbury (nou Harare) in Zimbabwe, waar hy in 1973 matrikuleer. 'n Jaar lank studeer hy aan die Randse Afrikaanse Universiteit en sit dan sy studie voort aan die Universiteit van die Witwatersrand. Hier raak hy betrokke by politieke demonstrasies teen die beleid van die regering, waarvoor hy vir ’n paar weke in hegtenis geneem word. Hierna onderbreek hy sy studie en weier dan ook om militêre diensplig te doen.


Hierdie artikel handel oor Sony se eie handelsmerk-geheueformaat. Vir die mobiele USB-stoortoestel, sien USB-flitsdryf. Vir die omvattende flitsgeheue-gebaseerde kaartkategorie, sien flitsgeheue. Memory Stick is 'n verwyderbare flitsgeheuekaartformaat wat in Oktober 1998 deur Sony vrygestel is. Die naam word in die algemeen ook gebruik om die hele familie van geheuestokkies (in Engels) te beskryf. Bykomend tot die oorspronklike Memory Stick, sluit hierdie familie die Memory Stick PRO in, 'n hersiening wat groter maksimum stoorkapasiteit en vinniger lêeroordragsnelhede bied; Memory Stick Duo, 'n kleinvormfaktorweergawe van die Memory Stick (insluitend die PRO Duo); en die nog kleiner Memory Stick Micro (M2). In Desember 2006 het Sony die Memory Stick PRO-HG bygevoeg, 'n hoëspoedvariant van die PRO om gebruik te word in hoë-definisievideo en stilkameras. Memory Stick-kaarte kan gebruik word in Sony PSP en Sony XDCAM EX videokameras via die MEAD-SD01 passtuk. SanDisk en Lexar is van min derdepartyvervaardigers van Memory Stick. Kingston bied 'n universele microSD na Memory Stick Pro Duo-passtuk aan, maar dit is nie-amptelik.


Hierdie artikel is 'n lys van erkende en nie-erkende honderasse. Die lys probeer sover moontlik die kategorieë van die Fédération Cynologique Internationale (Internasionale Hondeteelvereniging) te volg. Die FCI verdeel honde in 10 rasgroepe. In totaal word 356 honderasse deur die FCI erken. Hierdie artikel sluit afsonderlik ook honderasse in wat nie deur die FCI erken word nie. Australiese kelpie of kelpie Australiese herdershond Bebaarde kollie Beauceron Belgiese herdershond Groenendaeler Laekense herdershond Mechelse herdershond Tervuerense herdershond Bergamasko (honderas) Berghond van die Maremmen en Abruzzen Borderkollie Briard Duitse herdershond Katalaanse herdershond Kroatiese herdershond Majorkaanse herdershond Nederlandse herdershond Portugese herdershond Komondor Kuvasz Labrador Retriever Mudi Ou Engelse skaaphond of Bobtail Pikardiese herdershond Poolse laaglandherdershond Poelie Poemi Pirenese herdershond Rhodesiese rifrug Roemeense Karpatiese herdershond Rottweiler Saarlooswolfhond Skaaphond Skiepertjie Skotse herdershond – korthaar Skotse herdershond – langhaar Shetland-skaaphond Tatrahond Tsjeggiese wolfhond Walliese Corgi Cardigan Walliese Corgi Pembroke Switserse witherdershond Suid-Russiese owcharka Australiese veedrywershond Bouvier des Ardennes Vlaamse beeshond Affenpinscher Boerboel Chihuahua Dobermann Duitse pinscher Dwergpinscher Dwergschnauzer Foksterriër Hollandse smoushond (Smous) Kuvasz Maltees Middelslagschnauzer Oostenrykse pinscher Riesenschnauzer Skotse terriër Shar Pei Staffordshire bulterriër (Staffie) Swart Russiese terriër Yorkshire terriër Hierdie artikel is ’n saadjie.


Die renosterbos (Elytropappus rhinocerotis (L.f.) Less.) is 'n struik wat inheems is aan Suid-Afrika en algemeen daar voorkom, maar ook buite dié land aangetref word. Op die SANBI-rooilys word dit as veilig (LC) gelys. Dit kom in die Wes-, Oos- en Noord-Kaap, veral in renosterveld se plantegemeenskappe voor. In renosterveld kan dit die dominante spesie wees en daar word gestry oor of dit die natuurlike toestand is, of die gevolg van menslike verstoring, soos oorbeweiding is. Dit lyk egter of renosterbos se dominante posisie reeds vroeg bestaan het. Renosterbos is 'n struik met een stam en kan tot 2 m hoog word. Die plant het 'n penwortel wat tot 6 m diep die grond in kan groei. Die blommetjies en die saadjies is baie klein en onopvallend. Bestuiwing vind glo deur die wind plaas. Die saadjies het pluimpies om deur die wind versprei te word. Die herkoms van die naam renosterbos is oud. Van der Stel skryf in 1685 reeds: Ondanks die naam is dit nie bekend of renosters dit vreet nie, hoewel Kolbe dit in 1731 wel beweer het.


Christo P. Leach (gebore 1960) is ’n Afrikaanse digter, dramaturg en regisseur. Christo P. Leach is in 1960 gebore. Hy studeer in die regte aan die Randse Afrikaanse Universiteit. Na universiteit bly hy aktief in die teater en is die regisseur van verskeie dramas wat opgevoer word, insluitende sy eie verwerking in 1986 (in samewerking met Barney Simon) vir die verhoog van Lettie Viljoen se Klaaglied vir Koos. In 1987 stig hy saam met John Ledwaba die Manu Players-teatergroep, wat opvoerings van onder andere Township boy en Street sisters lewer. Hy word ook video direkteur wat sommige van die dramas, onder andere John Kani en Barney Simon se Lion and the Lamb, opneem vir uitsending oor televisie. Ook op die musiektoneel is hy produktief en is die regisseur van onder andere SA Love in 1993, ’n musiekspel met Suid-Afrikaanse liefdesliedere. Met sy prosa wen hy op jeugdige ouderdom reeds die Junior Rapportryers-prys. Op hoërskool begin hy gedigte skryf en in 1979 wen hy die Departement Afrikaans-Nederlands van die Randse Afrikaanse Universiteit se eerste, tweede en vierde prys in ’n poësiewedstryd.


Koördinate: 12h 36m 49.4s, +62° 12′ 58″ Die Hubble-diepveld (HDV) is ’n foto van ’n klein streek in die sterrebeeld Groot Beer wat saamgestel is uit ’n reeks waarnemings deur die Hubble-ruimteteleskoop. Dit dek ’n gebied van sowat 2,6 boogminute aan elke sy – dit is sowat ’n 24 miljoenste van die hele lugruim, of die grootte van ’n tennisbal op ’n afstand van 100 meter. Die foto bestaan uit 342 aparte beligtings oor 10 opeenvolgende dae tussen 18 en 28 Desember 1995. Die veld is so klein dat net ’n paar voorgrondsterre van die Melkweg daarin voorkom. Dus is feitlik al 3 000 voorwerpe op die foto sterrestelsels; van hulle is onder die oudste en verste stelsels bekend. Deur so baie jong sterrestelsels te onthul het die HDV ’n landmerkbeeld in fisiese kosmologie geword. Drie jaar later is ’n streek in die suidelike lugruim op dieselfde manier afgeneem; dit is die Hubble-diepveld-suid. Die ooreenkomste tussen die twee beelde het getoon die heelal is oor groot gebiede eenvormig en dat die Aarde ’n tipiese ruimte in die heelal beslaan.


Liberta Venter (Burgersdorp, Kaapkolonie, 21 Mei 1901 – Nylstroom (aldaar begrawe), Transvaal, Suid-Afrika, 12 Augustus 1990) was predikantsvrou in die Gereformeerde Kerk en ’n leier onder die vroue van dié kerkverband. Liberta Henning was die jongste dogter van oom Andries en tant Hannie Henning, ’n welbekende gesin vroeër van Burgersdorp, en later van die distrik Fauresmith. Haar vader was die eerste kind wat gedoop is op die dag van die stigting van die Gereformeerde kerk Burgersdorp (die eerste gemeente in die Kaapkolonie) op die plaas Roosterhoek in die Noordoos-Kaap, 21 Januarie 1860. Enige jare ná die Engelse Oorlog trek haar ouers na die Oranje-Vrystaat en vestig hulle op die plaas Lemoenkloof in die Fauresmithse distrik waar sy as boeredogter opgegroei het. Haar hoërskoolopleiding het sy aan die plaaslike hoërskool ontvang terwyl sy musiek, sang en kunsnaaldwerk privaat studeer het. Sy het as orreliste van die plaaslike gemeente opgetree en onderrig in bogenoemde kunsvakke gegee. Sy was ook sekretaresse van die gemeentelike sustersaksie. Omdat daar geen vaste predikant was nie en vanweë hulle besondere kennis en gawes, het hulle 'n belangrike plek en status in die gemeente Fauresmith beklee, bouers van die Gereformeerde Kerk.


Jacques Joseph Charles Villeneuve (Saint-Jean-sur-Richelieu (Quebec, Kanada), 9 April 1971) is 'n afgetrede Kanadese motorrenjaer, wat in 1997 wêreldkampioen in Formule Een geword het. Jacques is die seun van Gilles Villeneuve, 'n renjaer wat in 1982 tydens kwalifisering op die Zolder-renbaan (België) verongeluk het. Villeneuve het in Monaco groot geword, waar hy onder mentorskap van Craig Pollock vordering getoon in verskeie Formule 3-kampioenskappe. In 1994 skuif hy oor na die IndyCar-klas. Ná hy in 1995 as kampioen in die IndyCar-reeks gekroon is, teken Villeneuve 'n kontrak vir 1996 met die Formule 1-span van Williams. In sy eerste ren beklee hy reeds die voorste wegspringplek, maar weens 'n tegniese probleem eindig Villeneuve toe tweede. In sy vierde ren behaal hy sy eerste Grand Prix-oorwinning. Hy moes ongelukkig die wêreldtitel aan Damon Hill afstaan, en Villeneuve eindig dié seisoen tweede met elf keer op die podium en 'n totaal van 78 punte. In 1997 wen Villeneuve die wêreldkampioenskap op die Jerez-renbaan, ná 'n omstrede botsing met Michael Schumacher.


Elizabeth Gertruida Jacoba van der Walt (gebore Du Toit, Middelburg, Transvaal, 19 Julie 1878 – onbekend) was ’n predikantsvrou en vroueleier in die Gereformeerde Kerk, waarin haar man, ds. Nicolaas Hendrik van der Walt, predikant was van twee gemeentes, te wete Middelburg, Tvl.-kombinasie van 1908 tot 1925 en Heidelberg-kombinasie van 1925 tot 1947, ’n jaar voor sy dood op 19 Februarie 1948. Nadat Elizabeth du Toit 17 jaar lank onderwys gegee het, is sy in 1914, tydens die Rebellie, met ds. Van der Walt getroud. Hoewel sy oorspronklik tot die Hervormde Kerk behoort het, het sy toe ook na die Gereformeerde Kerk oorgegaan. In 1925 is ds. Van der Walt na die gemeente Heidelberg beroep nadat mev. Van der Walt sedert 1914 saam met hom gearbei het op Middelburg, Tvl., waar hy die eerste predikant was sedert die stigting op 25 Oktober 1890 met 106 belydende lede en as konsulent ds. Petrus Postma van Pretoria. Die leiding van die sustersvereniging wat op Middelburg begin is, is aan mev. Malie Postma oorgedra.


Lotarius I (795 – 29 September 855) was 'n Karolingiese keiser wat oor die Midderyk geheers het. Hy was Lodewyk die Vrome se oudste seun en Karel die Grote se kleinseun. Sy pa Lodewyk was 'n swak heerser. Hy het Lotarius in 817 tot medekeiser gemaak en sy jonger broers Pepyn en Lodewyk tot konings van Akwitanië en wat nou Duitsland is. In 819 hertrou Lodwyk met Judith uit die Welfe-familie en in 823 word 'n halfbroertjie gebore, Karel, wat later die naam Karel die Kale sal kry. Die verdeling van die erfenis moet nou verander word en in 830 lei dit tot 'n burgeroorlog wat tien jaar duur en die Wikings die kans gee om die keiserlike gesag verder te ondergraaf. In 833 neem Lotarius sy pa gevange en verneder hom vier maande lank. In 838 sterf Pepyn van Akwitanië en kry Karel hierdie gebied, hoewel Pepyn 'n seun het (Pepyn II) wat ook sy deel opeis. Ná Lodewyk se dood op 20 Junie 840 breek oor die erfenis opnuut 'n oorlog tussen die broers uit. In 841 beveg Lodewyk die Vrome se seuns mekaar in die slag van Fontenoy.


Die bergvygie (Drosanthemum speciosum (Haw.) Schwantes) is 'n vetplantjie in die vygiefamilie. Dit is endemies aan Suid-Afrika en kom in die Wes-Kaap van Worcester tot Heidelberg voor. Op die SANBI-rooilys is dit as veilig (LC) gelys. Die plant is 'n indringerplant in Kalifornië. Dit is 'n struikie wat 50 cm hoog kan word. Deur die blaasselle op die vel lyk dit asof dit met dou bedek is. In die lente is die plant verder bedek met pragtige blommetjies wat veral in die Nasionale Botaniese Tuin van die Karoo-woestyn in Worcester te bewonder is. Die plantjie is nou 'n gunsteling in baie tuine in streke van die wêreld met 'n Mediterraanse klimaat. Bergvygies in hul natuurlike habitat. "SANBI-rooilys" (in Engels). Geargiveer vanaf die oorspronklike op 9 September 2015. NatureServe. "PlantZAfrica" (in Engels). Geargiveer vanaf die oorspronklike op 7 Junie 2016. Besoek op 23 November 2016.


Haaskos (Anacampseros lanceolata (Haw.) Sweet) is 'n vetplantjie wat endemies is aan die westelike dele van Suid-Afrika. Dit word ook boesmansuring genoem, maar hierdie naam word gewoonlik vir die naverwante A. rufescens gebruik. Die plant is as veilig gelys op die SANBI-rooilys. Die spesie het 'n uitgestrekte (maar smal) verspreiding in die westelike dele van Suid-Afrika, van die grens met Namibië (die Richtersveld), deur die Namakwaland en westelike Groot Karoo, af tot by die Worcester-area in die Robertson Karoo en van Bredasdorp tot by Uniondale. Die plantjie het 'n vertakte stam wat 8 cm lank kan word en tot 5 cm breed. Dit groei in rosetvorm en vorm klompe of grondbedekkende matte. Die plant het dik lansvormige blare wat 2,5 cm lank word met wit veselagtige hare daartussen. Die blomme is pienk-perserig. Sy sukkulensie-indeks is uiters hoog: 53,27. "SANBI-rooilys". Geargiveer vanaf die oorspronklike op 30 April 2020. Besoek op 4 September 2021. Succulent Flora of Southern Africa, Doreen Court,CRC Press, 2000, ISBN 9058093239, ISBN 9789058093233, bls.


Portrush (afgelei van Iers-Gaelies Port Rois, "hawe by die landpunt") is 'n stranddorp in die Noord-Ierse graafskap Antrim, digby die grens met die graafskap Londonderry en nie ver van Portstewart nie, 'n ander bekende see-oord, met 'n bevolking van 6 454 volgens die sensus van 2011. Die grootste deel van Portrush se historiese dorpskern, insluitende die spoorwegstasie asook die meeste hotelle, restaurante en kroeë, is op die Ramore Head-landpunt geleë, 'n skiereiland wat oor 'n afstand van een myl in noord-noordoostelike rigting in die Atlantiese Oseaan uitsteek. Buite die toeristeseisoen dien Portrush hoofsaaklik as slaapstad vir die nabygeleë Coleraine-kampus van die Universiteit van Ulster. Portrush staan veral bekend vir sy drie uitgestrekte sandstrande - West Strand, East Strand en White Rocks, asook die Koninklike Portrush-gholfklub (Royal Portrush Golf Club), die enigste Britse gholfklub buite die hoofeiland Groot-Brittanje wat as gasheer vir die Ope Kampioenskap opgetree het.


Die kwaggabal (Pleiospilos bolusii (Hook.f) N.E.Br.) is 'n vygie. Hierdie dwergvetplantjie is endemies aan Suid-Afrika. Dit kom op 'n hoogte van 750-1100 meter bo seevlak tussen Graaff-Reinet en Aberdeen in die Sondagsriviervallei voor. Dit word 8 cm hoog en 15 cm breed en het net twee of vier verdikte blare wat soos stukkies graniet lyk. As gevolg hiervan is die plantjie moeilik om raak te sien op die grond waarop dit groei. Dit dra geel blommetjies en het 'n penwortel wat 10 cm diep kan groei. Kwaggabal (links) met Lithops hookeri (regs) Bloeiende kwaggabal Blom kwaggabal Namaquawestcoast. "Llifle" (in Engels). Geargiveer vanaf die oorspronklike op 16 September 2019. Besoek op 25 November 2016.


Die kameelvoetjie (Conophytum subfenestratum Schwantes) of glasvingertjie is 'n knopie. Hierdie dwergvetplantjie is endemies aan Suid-Afrika. Dit kom van die Knersvlakte tot Kliprand voor. Hulle is baie klein en onopvallend omdat hulle lyf onder kwartsietklippies begrawe is. In die herfs is dit makliker om te sien waar hulle groei wanneer hulle bloei. Die lyfies is tot 2,5 cm breed, bleekgroen van kleur en deurskynend. Namaquawestcoast. "Llifle" (in Engels). Geargiveer vanaf die oorspronklike op 16 September 2019. Besoek op 26 November 2016.


Salome Frederika (Driekie) Booysen (née Van der Walt, distrik Steynsburg, Kaapkolonie, 20 September 1887 – onbekend) was een van die vroegste lidmate van die Gereformeerde kerk Johannesburg (Fordsburg). Driekie van der Walt was ’n kleindogter van Hendrik Bernardus van der Walt, in 1872 een van die stigters van die Gereformeerde kerk Steynsburg wat ook die kerkklok geskenk het wat dekades later nog in gebruik is. Haar grootvader aan moederskant was meester Clemens Rose, wat in 1840 uit Oostenryk na Suid-Afrika geëmigreer het nadat hy die Protestantse geloof aangeneem het. In die Kolonie het hy weldra by die Gereformeerde Kerk aangesluit en in die distrikte Steynsburg, Dordrecht, Burgersdorp en Middelburg, Kaap, onderwys gegee. Driekie en haar gesin het in 1895 vanaf die Noordoos-Kaap na Johannesburg verhuis. As sewejarige kind het sy die Jameson-inval en die groot diamantontploffing beleef. Tydens die Driejarige Oorlog het die gesin swaar tye deurgemaak sodat Driekie reeds op 13-jarige leeftyd moes gaan werk teen een shieling per week. In 1903 het sy in die ou saaltjie van die Gereformeerde kerk Johannesburg in Mintweg, Fordsburg, belydenis van geloof afgelê.


Die Tankwavygie (Tanquana prismatica) is 'n vygie wat endemies aan Suid-Afrika is en in die Tankwa-Karoo voorkom. Dit kom op klipperige vlaktes voor waar dit min reën (100 – 150 mm). Die dwergplantjie kan klompe vorm met 30 vertakkings. Die jong blare is eiervormig, maar dit word later langwerpig en tot 2,5 – 4 cm lank. Die gespikkelde blare kan groen wees maar ook rooierig word. Van Februarie tot Mei kry hulle geurige blomme met 'n deursnee van 4 cm. http://redlist.sanbi.org/species.php?species=198-3 iSpot vynbos. enjoy succulents.


Die Chongoni-rotskunsgebied is in die Sentrale Streek van Malawi en bestaan uit 127 terreine op die beboste heuwels van die Malawiplato met uitbeeldings van rotskuns en -tekeninge deur die jagters- en die landbougemeenskap van die Laat Steentydperk en Ystertydperk. Hierdie antieke vorm van die uitbeelding van die kulturele geskiedenis is vandag nog gewild. Die rotskuns is op granietformasies aangebring en bestaan uit uitbeeldings wat toegeskryf word aan die Twa-jagtersgemeenskap, wat in die Steentydperk hier gewoon het, en die Chewa-landbougemeenskap, wat die gebied in die Ystertydberk bewoon het. Vanweë dié kulturele belangrikheid is die gebied in 2006 tot ’n Unesco-wêrelderfenisgebied verklaar; die kriteria is die ryk kulturele tradisies van die rotskuns en die voortdurende skakel met die hedendaagse gemeenskap. Die kuns, wat rituele en seremonies uitbeeld, is meestal die handewerk van die vroue van die Chewa-stam. Die tradisie word voortgesit deur die Bantoevolke in Changoni. Die gebied is in die bergagtige distrik van Dedza, wat op 1 600 m die hoogste dorp in Malawi is, en sowat 80 km suidoos van Lilongwe. Dit is na berig word die "digste versameling rotskuns" in Sentraal-Afrika.


Sjeik Abubakr Ahmad (Arabies: الأستاذ الشيخ ابوبكر أحمد) ook bekend as A.P Aboobacker Musliyar (Malayalam: കാന്തപുരം എ.പി. അബൂബക്കർ മുസ്ലിയാർ Kāntapuraṃ Ě.pi. Abūbakkar Musliyār) is 'n leier van Soennitiese Moslems in Indië. Sheikh Abubakr Ahmad is die sekretaris-generaal van die All India Muslim Scholars Association (All India Sunni Jamiyyathul Ulama), stigter en kanselier van die Markazu Ssaquafathi Ssunniyya wat in Karanthur, Kozhikode, Kerala geleë is. Hy is ook die hoof-beskermheer van die Sunni-jeugvereniging en die sekretaris-generaal van die Samastha Kerala Sunni Jamiyyathul Ulama. Sjeik Abubakr het Islamitiese ekstremisme veroordeel. Hy het verklaar dat militante groepe soos die Islamitiese Staat (ISIS) besig is om 'n godsdiens wat vrede en verdraagsaamheid bevorder, te belaster. Hy het kommentaar teen geslagsgelykheid gelewer maar het later uitgeklaar dat hy die Indiese grondwet sal handhaaf. Sjeik Abubakr Ahmad het talle boeke geskryf, daarbenewens kan hy Arabies, Engels, Oerdoe, Tamil en Malayalam praat.


Mokwallo is 'n township van Vredefort in die Noord-Vrystaat van Suid-Afrika. "Hoofplek Mokwallo". Sensus 2011. Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


Mafahlaneng is 'n township van Tweeling. Dit is in die Oos-Vrystaat, tussen Reitz en Frankfort geleë. "Hoofplek Mafahlaneng". Sensus 2011.


Gousiekteboom of gifbruidsbos (Pavetta schumanniana F.Hoffm. ex K.Schum.) is 'n boom wat inheems is aan die noordooste van Suid-Afrika en tot in Tanzanië en Kameroen voorkom. Dit is 'n struik of boom van 3,5 tot 8,5 m hoog. Die blare groei in groepies van drie en is eiervormig, 6-15 cm lank en 2,0-7,5 cm breed. Hul bokant is glansend groen, die onderkant het sagte grys hare. Die blomme is wit en geurig. Hulle groei in digte klompies. Die plant is giftig en veroorsaak gousiekte wat hartaanvalle onder herkouers ten gevolg het. Nes die ander vyf spesies wat gousiekte verwek, het die plant endosimbiontiese bakterië in sy blare. Watter rol hierdie bakterië speel is nie heeltemal duidelik nie. Daar is eers gedink dat hulle stikstof bind, maar dit kan nie aangetoon word nie. Die bakterie vorm zwart knobbeltjies op die blare en langs die are. Hierdie bakterië is ook aanwesig in die vrugte. Indien die vrugte in kokende water gedompel word is dit moontlik 'kreupele' plante sonder bakterië te verkry. Hul groei is abnormaal.